Αφιέρωμα στον Δομήνικο Θεοτοκόπουλο ( El Greco )\nΟ Ιστορικός λαογραφικός σύλλογος, "Διγενής Ακρίτας" Λευκόβρυσης , με αφορμή τη συμπλήρωση 400 χρόνων(1614-2014) από το θάνατο του Δομήνικου Θεοτοκόπουλου -Ελ Γκρέκο, πραγματοποιεί πολυήμερες εκδηλώσεις στο χώρο του συλλόγου, σε συνέργια με τον ζωγράφο Χρήστο Βογιατζή. Το πρόγραμμα απευθύνετε σε εφήβους και ενήλικες και ο σύλλογος θα παρέχει τα υλικά και τα μέσα για την πραγματοποίηση των δράσεων.\nΤο αφιέρωμα περιλαμβάνει :\nΠέμπτη 15 Μαΐου 2014 ώρα 18.00 - 1) προβολή του ντοκιμαντέρ,’’ Συνάντηση στο Τολέδο – Ελ Γκρέκο – Νίκος Καζαντζάκης – Μίκης Θεοδωράκης ‘’ του Γιώργου Λογοθέτη.\n2) Ομιλία: ’’ Ελ Γκρέκο - ανάδειξη πτυχών του έργου του που επηρέασαν την τέχνη μέχρι και σήμερα’’. Ομιλητής ο Χρήστος Βογιατζής.\nΣτις επόμενες εβδομάδες θα ακολουθήσουν εργαστήρια ζωγραφικής. Εκεί θα επιχειρηθεί μια βιωματική προσέγγιση στο έργο του Θεοτοκόπουλου. Θα προσπαθήσουμε να ψηλαφίσουμε το φώς μέσα στο σκοτάδι, να γνωρίσουμε τα παλλόμενα χρώματα, να δούμε στην πράξη ποια είναι εκείνα τα στοιχεία που συνθέτουν το έργο του και το κάνουν τέτοιο, που να μας αγγίζει και σήμερα. Έτσι θα θέλαμε να τιμήσουμε ένα μεγάλο ζωγράφο..με την ίδια τη ζωγραφική.\nΠέμπτη 22 Μαΐου 2014- Εργαστήριο ζωγραφικής -Ενήλικες\nΠέμπτη 29 Μαΐου 2014- Εργαστήριο ζωγραφικής-Έφηβοi\nΠέμπτη 5 Ιουνίου 2014 -Εργαστήριο ζωγραφικής- Ενήλικες-Έφηβοι\nΏρα Εργαστηρίων 18.00 ~ 21.00\n14 ~ 19 Ιουλίου 2014 Πολιτιστικές Εκδηλώσεις Αγίας Μαρίνας - Έκθεση ζωγραφικών έργων που δημιουργήθηκαν στο εργαστήριο.\nΟ σύλλογος θα δέχεται συμμετοχές για το πρόγραμμα καθημερινά από τις 10.00π.μ. εως της 8.00μ.μ. στο τηλέφωνο 24610.27.676\nΟ Δομήνικος Θεοτοκόπουλος (1541 – 7 Απριλίου 1614), γνωστός επίσης με τo ισπανικό προσωνύμιο El Greco, δηλαδή Ο Έλληνας, ήταν Kρητικός ζωγράφος, γλύπτης και αρχιτέκτονας της Ισπανικής Αναγέννησης. Έζησε το μεγαλύτερο μέρος της ζωής του μακριά από την πατρίδα του, δημιουργώντας το κύριο σώμα του έργου του στην Ιταλία και την Ισπανία. Εκπαιδεύτηκε αρχικά ως αγιογράφος στην Κρήτη, που αποτελούσε τότε τμήμα της ενετικής επικράτειας, και αργότερα ταξίδεψε στη Βενετία. Στην Ιταλία επηρεάστηκε από τους μεγαλύτερους δασκάλους της ιταλικής τέχνης, όπως τον Τιντορέτο και τον Τιτσιάνο, του οποίου υπήρξε μαθητής, υιοθετώντας στοιχεία από τον μανιερισμό. Το 1577 εγκαταστάθηκε στο Τολέδο, όπου έζησε μέχρι το τέλος της ζωής του και ολοκλήρωσε ορισμένα από τα πιο γνωστά έργα του.\nΥφολογικά, η τεχνοτροπία του Ελ Γκρέκο θεωρείται έκφραση της Βενετικής Σχολής και του μανιερισμού, όπως αυτός διαμορφώθηκε στο δεύτερο μισό του 16ου αιώνα. Παράλληλα, χαρακτηρίζεται από προσωπικά στοιχεία, προϊόντα της τάσης του για πρωτοτυπία, τα οποία όμως δεν βρήκαν μιμητές στην εποχή του, γεγονός που δεν ευνόησε και τη συνέχειά τους. Η μπαρόκ τεχνοτροπία που εκτόπισε τον μανιερισμό, αλλά και τα αμέσως μεταγενέστερα καλλιτεχνικά ρεύματα που δεν αντιμετώπισαν ευμενώς το ύφος του, είχαν ως αποτέλεσμα να αγνοηθεί το έργο του Γκρέκο τους επόμενους αιώνες.\n‘’Ανακάλυψα έναν μεγάλο, έναν απίστευτα προικισμένο καλλιτέχνη, τον Γκρέκο. Έναν σύγχρονο του Ρέμπραντ και όμως τόσο κοντινό μας.’’ — Julius Mayer-Graefe, Spaniche Reise (1910)\nΣτη διάρκεια του 20ού αιώνα αναγνωρίστηκε ως πρόδρομος της μοντέρνας τέχνης που αξιοποίησε στοιχεία της Ανατολικής και Δυτικής παράδοσης και το έργο του επανεκτιμήθηκε, κατέχοντας μέχρι και σήμερα δεσπόζουσα θέση ανάμεσα στους μείζονες ζωγράφους όλων των εποχών.\nΕκτός από τους ιστορικούς της τέχνης και τους μελετητές του έργου του, σημαντικό ρόλο στην επανεξέταση του Ελ Γκρέκο διαδραμάτισαν επίσης ζωγράφοι του 20ού αιώνα, μέσα από το έργο τους. Ο Πωλ Σεζάν, πρόδρομος του κυβισμού, υπήρξε ένας από τους πρώτους καλλιτέχνες που υιοθέτησε κοινά στοιχεία με τον Θεοτοκόπουλο, όπως η επιμήκυνση των μορφών. To έργο του Πάμπλο Πικάσο χαρακτηρίζεται επίσης από αρκετές αναφορές στον Γκρέκο, τον «πατέρα του» στη ζωγραφική, όπως ο ίδιος τόνιζε. Ορισμένα σχέδια και πίνακες της πρώιμης περιόδου του μιμούνται το ιδίωμα του Θεοτοκόπουλου, ενώ ιδιαίτερα εμφανής είναι η επίδρασή του κατά τη «μπλε περίοδο» του Πικάσο. Ο πίνακας Η ταφή του Κασαχέμας (1901, Μουσείο Μοντέρνας Τέχνης Παρισιού) του Ισπανού ζωγράφου είναι εμπνευσμένος από την Ταφή του Κόμη Οργκάθ, ενώ και οι Δεσποινίδες της Αβινιόν (1907, MoMA) αντλούν μοτίβα από τον πίνακα Η Πέμπτη Σφραγίδα της Αποκαλύψεως του Γκρέκο. Κατά τη δεκαετία του 1940, όταν ο Πικάσο ολοκλήρωσε μία σειρά πινάκων που αποτελούσαν παραλλαγές γνωστών έργων, φιλοτέχνησε επίσης την Προσωπογραφία Ζωγράφου (1950, Συλλογή Angela Rosengart), έργο που αποτελεί τη δική του εκδοχή για την Προσωπογραφία του Χόρχε Μανουέλ Θεοτοκόπουλου (1600-05) του Γκρέκο.\nΓια τους εξπρεσιονιστές, σημείο επαφής με τον Γκρέκο αποτέλεσαν οι επιμήκεις μορφές του, ενώ ο Φραντς Μαρκ έγραψε για το «μεγαλείο αυτού του μεγάλου δασκάλου», το οποίο θεωρούσε συνδεδεμένο με τις ιδέες της ομάδας του Γαλάζιου Καβαλάρη. Επίδραση από τον Γκρέκο δέχθηκε επίσης και ο Τζάκσον Πόλοκ (1912-56), ένας από τους κυριότερους εκπροσώπους του αφηρημένου εξπρεσιονισμού, κυρίως στα πρώιμα έργα του. Μέχρι το 1943 ο Πόλοκ είχε ολοκληρώσει περισσότερα από 60 σχέδια ζωγραφικής βασισμένα σε συνθέσεις του Γκρέκο, ενώ γνωρίζουμε ότι διέθετε στη συλλογή του αναπαραγωγές έργων του, καθώς και τρία βιβλία για τον Έλληνα ζωγράφο. H προσωπικότητα και το έργο του Θεοτοκόπουλου ενέπνευσαν επίσης φυσιογνωμίες της λογοτεχνίας. O ποιητής Ράινερ Μαρία Ρίλκε ήρθε σε επαφή με το έργο του κατά τη διάρκεια ενός ταξιδιού του στην Ισπανία το 1912, ενώ τα ποιήματά του Himmelfahrt Mariae I-II θεωρούνται βασισμένα στην Άμωμη Σύλληψη (1607-1613, Μουσείο Σάντα Κρουθ) του Γκρέκο. Ο Νίκος Καζαντζάκης, στο αυτοβιογραφικό του έργο Αναφορά στον Γκρέκο, επίσης εξέφρασε με το δικό του τρόπο τον θαυμασμό που έτρεφε για το έργο του.\nΠηγές: e-owl.gr Ελληνική Wikipedia και στοιχεία από την εφημερίδα’’ΕΘΝΟΣ’’\nΤελευταία Ενημέρωση στις Τρίτη, 06 Μάιος 2014 19:58


Κατάνυξις: Έκκληση θρησκευτικών ηγετών\nΈκκληση θρησκευτικών ηγετών\nΣτις ημέρες μας βρέθηκε κάποιος θρησκευτικός ηγέτης, οποιασδήποτε θρησκείας να πράξει κάτι πέρα από το να απευθύνει εκκλήσεις και ευχολόγια προς τους ισχυρούς και, το πολύ, να φυτέψει κάποια ελιά; Οι φανατικοί τζιχαντιστές κήρυξαν αιματηρότατο πόλεμο. Ποιος τον ευλόγησε; Βρέθηκε μουσουλμάνος ηγέτης να καταδικάσει τα εγκλήματά τους; Πίσω από τον στρατό των δολοφόνων υπάρχουν οι ισχυροί της Δύσης και πίσω από αυτούς ο διεθνής σιωνισμός. Βρέθηκε χριστιανός θρησκευτικός ηγέτης να καταγγείλει την αθλιότητα του συστήματος, το οποίο «παίζει» με τον ιδρώτα και το αίμα των λαών; Η Μονσάντο οδήγησε στην απόγνωση εκατομμύρια αγροτών στην Ινδία. Κατήγγειλε την αθλιότητα της πολυεθνικής και της ινδικής κυβέρνησης κάποιος ινδουϊστής ηγέτης; Η Συρία ήταν υπόδειγμα χώρας, στην οποία επικρατούσε η ειρηνική συνύπαρξη μεταξύ των διαφόρων θρησκευτικών ομάδων. Γιατί η «νέα τάξη» τη διέλυσε αντί να την προβάλει ως φωτεινό παράδειγμα; Τόλμησε, τέλος, κάποιος θρησκευτικός ηγέτης να καταγγείλει το διεθνές τραπεζικό σύστημα, το οποίο σαν βδέλλες απομυζά το αίμα των λαών και ετοιμάζει τους προσεχείς «θρησκευτικούς» πολέμους;\nΕτικέτες ΟΙΚΟΥΜΕΝΙΣΜΟΣ , ΠΑΝΘΡΗΣΚΕΙΑ , ΠΑΤΡΙΑΡΧΗΣ ΒΑΡΘΟΛΟΜΑΙΟΣ , ΣΥΛΛΟΓΟΣ ΜΑΚΡΥΓΙΑΝΝΗΣ


Καινούργιες ταινίες (10/05/12) - Slap.gr\nHome » Καινούργιες ταινίες (10/05/12)\nΟ καιρός έχει ζεστάνει και τα θερινά σινεμά έχουν αρχίσει σιγά σιγά να ανοίγουν τις πόρτες τους για το κοινό. Από τις νέες ταινίες ξεχωρίζει η Τιμωρός του Στίβεν Σόντερμπεργκ, καθαρόαιμη κατασκοπική περιπέτεια, ενώ προβάλλεται σε επανέκδοση η κλασική ταινία του Άλφρεντ Χίτσκοκ, Η κυρία εξαφανίζεται.\nΗ ταινία του Ηλία Δημητρίου κέρδισε στα πρόσφατα βραβεία της Ελληνικής Ακαδημίας Κινηματογράφου, βραβείο πρωτοεμφανιζόμενου σκηνοθέτη. Ο Άντι είναι ένας Κύπριος υπάλληλος σε μαγαζί “fish ‘n’ chips” του Λονδίνου, εγκλωβισμένος σε μια μίζερη πραγματικότητα. Με αφορμή την αρρώστια της μητέρας του, αποφασίζει να επιστρέψει στην πατρίδα του και να ανοίξει τη δική του επιχείρηση. Σύντομα ανακαλύπτει κάτι βασικό: η Κύπρος δεν είναι Λονδίνο… Με τους: Μάριο Ιωάννου, Μαρλίν Καμίνσκι, Αν-Μαρί Ο’Σάλιβαν, Διομήδη Κουφτερό.\nΣίκουελ της όχι και τόσο επιτυχημένης πρώτης ταινίας, θεωρήθηκε από πολλούς κριτικούς τόσο κακό όσο και το πρώτο μέρος. Πρόκειται για μεταφορά του κόμικ με ήρωα τον Τζόνι Μπλέιζ, αλλά ο μειωμένος προϋπολογισμός, η αφελής υπόθεση και η παρουσία του Νίκολας Κέιτζ (που έχει να κάνει καλή ταινία από το Kick-Ass) δεν αποτελούν και τους καλύτερους οιωνούς… Των Μαρκ Νεβελντάιν, Μπράιαν Τέιλορ. Με τους Νίκολας Κέιτζ, Βιολάντε Πλασίντο.\nΘεωρείται -όχι άδικα- μία από τις καλύτερες ταινίες του Χίτσκοκ. Ο λόγος για το The Lady Vanishes που γυρίστηκε το 1938. Βασισμένο στο μυθιστόρημα της Έθελ Λίνα Γουάιτ, η υπόθεση θέλει μια νεαρή Αγγλίδα να ταξιδεύει στο ίδιο τρένο με μια ηλικιωμένη γκουβερνάντα. Στη διάρκεια του ταξιδιού η γκουβερνάντα εξαφανίζεται και προς μεγάλη έκπληξη της νεαρής ηρωίδας, όλοι οι επιβάτες του τρένου αρνούνται την ύπαρξή της. Όλα τα στοιχεία που έκαναν τον Χίτσκοκ όχι μόνο διάσημο, αλλά και ευφυή σκηνοθέτη είναι εδώ, κρατώντας τον θεατή συνεχώς σε αγωνία.\nPosted in Σινεμά and tagged Fish 'n' Chips, Ghost Rider, Ghost Rider: Το Πνεύμα της Εκδίκησης, Η Κυρία Εξαφανίζεται, Η Τιμωρός, καινούργιες ταινίες, καινούργιες ταινίες Μαϊου 2012. κινηματογράφος, Μάϊος 2012 καινούργιες ταινίες, Μάϊος 2012 νέες ταινίες, νέες ταινίες, νέες ταινίες Μαϊου 2012, σινεμά, Το Πνεύμα της Εκδίκησης.\n← Παραλήρημα Καρατζαφέρη (βίντεο)\nΠόσα χρήματα μοιράστηκαν τα κόμματα… →\n14/05/2012 at 3:45 am Reply\nΠράγματι, αυτό το Ghost Rider ίσως από τις χειρότερες ταινίες που είδα τα τελευταία χρόνια. Ούτε καν να το σκεφτεί κανείς να πάει να την δει.\nΟκτώ ταινίες στις αίθουσες σε μία εβδομάδα που κυριαρχεί το αμερικανικό σινεμά. Ξεχωρίζουν οι Εκδικητές (Avengers) που ενώνει την ομάδα...


200 LaFerrari Aperta αγοράστηκαν με ένα mail | Drive\n200 LaFerrari Aperta αγοράστηκαν με ένα mail\nΓια να πουληθούν οι 200 LaFerrari Aperta, το μόνο που χρειάστηκε να κάνει ο διευθυντής marketing της Ferrari ήταν να στείλει ένα mail στους 200 πιο πιστούς πελάτες της εταιρείας\nΠαρασκευή, 21 Ιουλίου 2017 | Ντίνος Παπαγιαννόπουλος\nΠάρτε τη LaFerrari Aperta για παράδειγμα. Ο διευθυντής μάρκετινγκ και πωλήσεων της ιταλικής εταιρείας, Enrico Galliera, το μόνο που χρειάστηκε να κάνει ήταν να στείλει 200 mail στους πιο «αγαπημένους» πελάτες της Ferrari, ειδοποιώντας τους ότι η Aperta είναι διαθέσιμη για αυτούς. Την αγόρασαν και οι 200, χωρίς καν να τη δουν από κοντά σε μια τιμή που φημολογείται ότι άγγιξε τα 3,3 εκατομμύρια ευρώ έκαστη, αν και η Ferrari ποτέ δεν κοστολόγησε την Aperta επισήμως.\n«Έχουμε πάντα πολύ μεγαλύτερη ζήτηση από τα αυτοκίνητα που μπορούμε να διαθέσουμε. Έτσι αυτό που κάνουμε είναι να ακολουθούμε κάποια κριτήρια που ανταμείβουν κυρίως τους καλούς μας πελάτες» είπε ο Galliera στο Drive Αυστραλίας. Βλέπουμε τις εκδόσεις περιορισμένης παραγωγής περισσότερο ως ένα δώρο στους καλύτερους πελάτες της Ferrari».\nΒέβαια η δουλειά του Galliera δεν είναι μόνο «βόλτα στο πάρκο». Ο ίδιος λέει ότι έρχεται σε εξαιρετικά δύσκολη θέση να εξηγήσει σε μερικούς από τους πιο πλούσιους ανθρώπους στον κόσμο ότι δεν μπορούν να αγοράσουν ένα συγκεκριμένο μοντέλο. «Σε κάθε νέο μοντέλο περιορισμένης παραγωγής δεχόμαστε αιτήσεις από ανθρώπους που απλά δεν αξίζουν να το έχουν. Απλώς είναι πλούσιοι».\nΔΕΙΤΕ ΑΚΟΜΑ Σιγά μη σου πουλήσουμε LaFerrari Aperta\nΩστόσο όπως εξήγησε ο Galliera ακόμα και η πώληση ενός μοντέλου Ferrari σε κανονική παραγωγή γίνεται όλο και πιο περίπλοκη υπόθεση, καθώς η διάσημη Ιταλική μάρκα επεκτείνεται σε ολοένα και περισσότερες αγορές. Εκατομμυριούχοι σε όλο τον κόσμο μπορούν πλέον να παρκάρουν ένα Cavallino Rampante στο γκαράζ τους και ο διεθνής πλέον ανταγωνισμός για μια έκδοση περιορισμένης παραγωγής οδηγεί σε τεράστιες λίστες αναμονής. Για παράδειγμα, μια έρευνα του 2016 έδειξε πως αν κάποιος ήθελε να παραγγείλει εκείνη τη χρονιά μια εκ των 488 GTB, California Τ ή GTC4 Lusso θα έπρεπε να περιμένει μέχρι το 2018 για να του παραδοθεί.\nΟ Διευθύνων Σύμβουλος της Ferrari, Sergio Marchionne, δεσμεύτηκε να λύσει το πρόβλημα και σε αυτή την κατεύθυνση κινούνται και οι δηλώσεις του Galliera: «Τόσο οι πελάτες, όσο και οι ντίλερς παραπονούνται για τις υπερβολικά μεγάλες λίστες παραγωγής. Δεν είναι κομψό να πούμε σε έναν πελάτη ότι θα πρέπει να περιμένει τρία χρόνια μέχρι να παραλάβει το αυτοκίνητό του. Πρέπει να επιλύσουμε άμεσα το πρόβλημα και γι αυτό το θέμα γίνονται διεργασίες».\nΜια από τις λύσεις θα ήταν η αύξηση της ετήσιας παραγωγής, παρά το γεγονός ότι ήδη η Ferrari πούλησε το 2016 τον αριθμό-ρεκόρ των 8.014 αυτοκινήτων. Αν μάλιστα η Ferrari προχωρήσει στην παραγωγή του πολυσυζητημένου SUV, τότε να περιμένετε ότι η ζήτηση θα εκτιναχθεί στα ύψη.


Now Foods Castor Oil 650mg Συμπλήρωμα Διατροφής Συμβάλλει στην Ομαλή Κινητικότητα του Εντέρου 120 Softgels | Pharm24.gr\nNow Foods Castor Oil 650mg Συμπλήρωμα Διατροφής Συμβάλλει στην Ομαλή Κινητικότητα του Εντέρου 120 Softgels\nNow Foods Castor Oil 650mg Συμπλήρωμα Διατροφής Συμβάλλει στην Ομαλή Κινητικότητα του Εντέρου 120 Softgels Ισχυρό καθαρτικό - Δυσκοιλιότητα - Αντιφλεγμονώδες και αντιοξειδωτικό έλαιο. Το καστορέλαιο, είναι ένα έλαιο που προέρχεται από τους ελα... Διαβάστε περισσότερα\nΙσχυρό καθαρτικό - Δυσκοιλιότητα - Αντιφλεγμονώδες και αντιοξειδωτικό έλαιο.\nΤο προϊόν προστέθηκε στον κατάλογο μας στις: 2020-05-08 18:51:09. Τελευταία ενημέρωση: 2021-09-26 04:13:52\nΛαμβάνετε 1 μαλακή κάψουλα μία έως δύο φορές ημερησίως με τα γεύματα όπως απαιτείται.\nΠροσοχή: Δε συνίσταται σε άτομα που αντιμετωπίζουν γαστρεντερικές διαταραχές. Μην υπερβαίνετε τη συνιστώμενη δόση. Το προϊόν δεν προορίζεται για μακροχρόνια χρήση.\nΔιακόψτε τη χρήση εάν εμφανιστεί γαστρική ενόχληση ή διάρροια.


Άννα Κολυβά | Marketing Director της Γρηγόρης: «Οι καταναλωτές είναι πλέον πιο απαιτητικοί»\nH πανδημία Covid-19 έφερε ανατροπές στην κατηγορία της εστίασης, καθώς άλλαξαν οι προτεραιότητες. «Μέσα σε μία νύχτα, προτεραιότητα έγινε η προστασία των εργαζομένων και των πελατών και η θέσπιση διαδικασιών για την τήρηση των κανόνων υγιεινής και social distancing. Η προμήθεια μέσων ατομικής προστασίας, όπως μάσκες, διαχωριστικά, αντισηπτικά κ.λπ., μπήκαν ξαφνικά και επιτακτικά στα πλάνα μας. Το ίδιο και η εκπαίδευση του προσωπικού», αναφέρει η Άννα Κολυβά, Marketing Director της Γρηγόρης.\nΗ κα Κολυβά μας εξηγεί επίσης, πως η τηλεργασία επηρεάζει και αυτή τη γρήγορη εστίαση. Γιατί, πως είναι φυσικό, οι εργαζόμενοι που δουλεύουν από το σπίτι τους, άλλαξαν τη συχνότητα παραγγελιών τους, τον τρόπο παραγγελίας και τις προτιμήσεις τους. Σε αυτό το πλαίσιο, παρατηρήθηκε μεγάλη αύξηση στο delivery και στις Online παραγγελίες. «Αρκετοί καταναλωτές, λόγω των συνθηκών, έγιναν οι ίδιοι home baristi, για να απολαμβάνουν τον αγαπημένο τους καφέ και στο σπίτι. Αυτός είναι και ένας από τους λόγους που οι κάψουλες του καφέ παρουσιάζουν ανοδική πορεία», επισημαίνει.\nΚα Κολυβά, πώς διαμορφώνεται η συμπεριφορά του σύγχρονου καταναλωτή; Ποιες είναι οι ανάγκες του;\nΗ χρονιά που πέρασε ήταν εξαιρετικά δύσκολη και απρόβλεπτη. Λόγω δε της μεγάλης διάρκειας του lockdown, άλλαξαν τόσο η συμπεριφορά όσο και οι προτιμήσεις του καταναλωτικού κοινού. Οι νέες τάσεις και ανάγκες που έχουμε εντοπίσει είναι οι παρακάτω:\nΣτροφή στο online delivery, κυρίως λόγω του convenience που προσφέρει.\nΕνίσχυση κάποιων διατροφικών τάσεων, όπως protein, vegan, lacto free και σαφής προτίμηση των καταναλωτών στο wellbeing.\nΕυαισθητοποίηση του κοινού σε περιβαλλοντικά ζητήματα.\nΘεωρούμε ότι όλα τα παραπάνω θα «αναπτυχθούν» περαιτέρω τα επόμενα χρόνια και ότι η αντιμετώπιση της κλιματικής αλλαγής έχει πλέον απόλυτη προτεραιότητα. Ταυτόχρονα, είμαστε βέβαιοι ότι ο καταναλωτής θα συνεχίσει να απολαμβάνει την «ευκολία» του ψηφιακού κόσμου και να φροντίζει το σώμα του μέσω μίας ισορροπημένης διατροφής.\nΛαμβάνοντας υπόψιν τις μεταβολές στην καταναλωτική συμπεριφορά, πιστεύουμε ότι οι επιχειρήσεις πρέπει να επενδύσουν στον ψηφιακό μετασχηματισμό και στη δημιουργία μίας κοινής wow omnichannel εμπειρίας. Δηλαδή ο καταναλωτής να λαμβάνει τις ίδιες παραστάσεις και εξυπηρέτηση στο ψηφιακό και στο φυσικό κατάστημα. Μία άλλη απολύτως αναγκαία ενέργεια, είναι η συνεχής ανανέωση του μενού. Οι πελάτες πρέπει να βρίσκουν αυτό που επιθυμούν κάθε στιγμή της μέρας, όποιες και αν είναι οι διατροφικές προτιμήσεις τους.\nΤαυτόχρονα, οι επιχειρήσεις θα πρέπει να υιοθετήσουν υπεύθυνη στάση απέναντι στο περιβάλλον, τόσο όσον αφορά τις συσκευασίες, όσο και τα απόβλητα και την αξιοποίησή τους στην κυκλική οικονομία. Τέλος, στις επιχειρήσεις εστίασης υπάρχει και μία διαχρονική παράμετρος που πρέπει να ληφθεί σοβαρά υπόψιν και αφορά στο προσωπικό. Οι πελάτες είναι ουσιαστικά φιλοξενούμενοί μας και γι’ αυτό, το προσωπικό θα πρέπει να τους υποδέχεται και να τους εξυπηρετεί τόσο με χαμόγελο, όσο και με πελατοκεντρική διάθεση. Άρα, οι επιχειρήσεις θα πρέπει να στοχεύσουν στην κατάλληλη εκπαίδευση του προσωπικού τους.\nΗ αλήθεια είναι ότι αντιμετωπίσαμε πολλές προκλήσεις, τις οποίες καταφέραμε να αντιμετωπίσουμε άμεσα, λόγω της ευελιξίας που μας διακρίνει. Συγκεκριμένα:\nΤηλεργασία: λόγω της έμφασης που δίνουμε στον ψηφιακό μετασχηματισμό, ήμασταν ήδη έτοιμοι από την πρώτη μέρα να δουλέψουμε από τα σπίτια μας, καθοδηγώντας τα καταστήματά μας και σχεδιάζοντας τις επόμενες ενέργειες.\nΔιατροφικές τάσεις: μένοντας στο σπίτι κάποιοι καταναλωτές άρχισαν να προσέχουν πολύ τη διατροφή τους, ενώ κάποιοι άλλοι αποφάσισαν να διευρύνουν τις επιλογές τους. Πολύ γρήγορα, αφουγκραστήκαμε αυτές τις αλλαγές, λανσάροντας μία πληθώρα νέων προϊόντων που ανταποκρίνονται στις νέες ανάγκες και προτιμήσεις των καταναλωτών. Το έμπειρο τμήμα του R&D μας, δημιούργησε νέες προτάσεις για σαλάτες, τορτίγιες, χυμούς ψυγείου, συσκευασμένα προϊόντα, vegan προτάσεις, πίτσες, κάψουλες αλουμινίου, κ.λπ. Με αυτό τον τρόπο, προσελκύσαμε και νέους καταναλωτές στα καταστήματά μας, σε μία περίοδο που ήταν πολύ δύσκολη.\nΕνίσχυση Online καναλιού: λανσάραμε αμέσως νέες υπηρεσίες όπως το delivery χωρίς επαφή και συνάψαμε συμφωνία με aggregators. Ταυτόχρονα, ενισχύσαμε τις προσφορές στο online, κάτι το οποίο είχε πολύ καλή ανταπόκριση.\nΜειωμένο εισόδημα καταναλωτών: μία σημαντική μερίδα εργαζομένων βίωσε απώλεια εισοδήματος και ανασφάλεια. Εμείς, στο Γρηγόρη σταθήκαμε από την πρώτη στιγμή δίπλα τους με διάφορες προσφορές όπως combo κ.λπ.\nΑβεβαιότητα: παρόλες τις συνθήκες, αναπτύξαμε πολύ το δίκτυο των καταστημάτων μας. Φανταστείτε ότι από το πρώτο lockdown, τον Μάρτιο 2020 μέχρι σήμερα, έχουμε ανοίξει 30 νέα καταστήματα. Είναι μεγάλη αναγνώριση και τιμή για τον Γρηγόρη, η εμπιστοσύνη που δείχνουν οι συνεργάτες franchisee μας στο brand κι αυτό μας δίνει ιδιαίτερη ικανοποίηση και δύναμη για να συνεχίσουμε.\nΌσον αφορά το κομμάτι της διατροφής, σίγουρα θα ενισχυθούν περαιτέρω τάσεις όπως vegan, protein, wellbeing κ.λπ. Αναφορικά με το κομμάτι των υπηρεσιών, σίγουρα το online θα συνεχίσει να αναπτύσσεται λόγω του convenience που προσφέρει. Επίσης, θεωρούμε ότι το value for money θα καθορίζει την καταναλωτική συμπεριφορά, καθώς οι καταναλωτές είναι πλέον «ψαγμένοι» και απαιτητικοί. Τέλος, τα οικολογικά/ανακυκλώσιμα υλικά στις συσκευασίες θα γίνουν must have.\nΜε τη συνεχή άνοδο των online παραγγελιών και του delivery, ο ρόλος των aggregators είναι πολύ σημαντικός, καθώς συνεισφέρουν στην ανάπτυξη της επιχείρησης και τη βοηθούν να προσεγγίσει περισσότερους πελάτες. Για τον λόγο αυτό, εμείς στον Γρηγόρη έχουμε συνάψει συμφωνίες με efood & box, προκειμένου να εξυπηρετούμε όλους τους πελάτες μας. Όμως, σε μία μεγάλη επιχείρηση αυτό δεν είναι αρκετό. Χρειάζεται να έχει και το δικό της online κανάλι. Στον Γρηγόρη, εδώ και χρόνια, έχουμε επενδύσει στον ψηφιακό μετασχηματισμό και μάλιστα, είμαστε η πρώτη εταιρεία στην καφεστίαση που απέκτησε τη δική της εφαρμογή για online παραγγελίες. Αυτό το κάναμε γιατί θέλουμε να προσφέρουμε μία ενιαία omnichannel εμπειρία στους πελάτες μας.\nΣε αυτό το σημείο, αξίζει να αναφέρουμε ότι είμαστε η πρώτη εταιρεία που έχει ενοποιήσει πλήρως τα συστήματά της με τις οnline πλατφόρμες delivery, έτσι ώστε κατάλογοι, διαθεσιμότητες και παραγγελίες να ενημερώνονται αυτοματοποιημένα και real time, με στόχο την καλύτερη δυνατή εξυπηρέτηση.\nΤο πρόβλημα, δυστυχώς, το αντιμετωπίζουμε και στην Ελλάδα. Σίγουρα, όχι στον βαθμό της Αμερικής, αλλά πάντως είναι υπαρκτό. Οπότε σε αυτό το επίπεδο, χρειάζεται μεγαλύτερη προσπάθεια από τις επιχειρήσεις, ώστε να βρεθεί το προσωπικό που ψάχνουν.\nΌμως, κατά τη γνώμη μου, το πιο σημαντικό είναι να βρεις το κατάλληλο προσωπικό. Γιατί στην εστίαση, εκτός από τη γνώση χρειαζόμαστε και διάφορα soft skills όπως η επικοινωνία αλλά και προσωπικότητες με εξωστρέφεια. Είναι πολύ σημαντικό το κατάλληλο προσωπικό που θα προσλάβουμε να το εκπαιδεύσουμε, να το εμπνεύσουμε, να το επιβραβεύσουμε και να το αναπτύξουμε. Έτσι, θα το κρατήσουμε κοντά μας για μεγάλο διάστημα. Με αυτούς τους τρόπους πιστεύω ότι θα ξεπεραστούν οι δυσκολίες που τυχόν αντιμετωπίζουμε όλοι μας.\nΜε την εμπειρία των 50 χρόνων στην εστίαση και 30 χρόνων στο franchise, γνωρίζουμε πολύ καλά ποια είναι τα κρίσιμα σημεία που θα πρέπει να εστιάσουν οι υποψήφιοι, προκειμένου να εξασφαλίσουν μία ασφαλή επένδυση:\nΔύναμη του brand: είναι εξαιρετικά σημαντική καθώς προσελκύει πελατολόγιο. Εμείς, στα καταστήματα Γρηγόρης υποδεχόμαστε καθημερινά πάνω από 250.000 καταναλωτές. Είναι τόσο μεγάλη η αναγνωρισιμότητά μας που το κάθε καινούργιο κατάστημα που ανοίγει έχει εξασφαλισμένη πελατεία από την πρώτη μέρα.\nΤεχνογνωσία: επιλέγοντας ένα franchise concept που είναι χρόνια στην αγορά, ο συνεργάτης θα βρίσκεται σε καλά χέρια. Γιατί ένας έμπειρος franchisor γνωρίζει καλά τα βήματα της επιτυχίας.\nΠροϊοντική γκάμα: μία διευρυμένη προϊοντική γκάμα που ανανεώνεται συνεχώς για να καλύπτει τις ανάγκες των πελατών, εκτός από αυξημένη πελατεία, προσφέρει στο κατάστημα αυξημένη ημερήσια μέση απόδειξη και κερδοφορία.\nΕκπαίδευση και καθοδήγηση: η οποία πρέπει να ξεκινάει πριν ανοίξει το κατάστημα. Δηλαδή, ο franchisee πρέπει να υποστηρίζεται στην εύρεση της κατάλληλης τοποθεσίας και χώρου, στη διαμόρφωση και κατασκευή του καταστήματος, στην επιλογή προσωπικού, καθώς και στη διά βίου εκπαίδευσή του. Στη συνέχεια, αφού ανοίξει το κατάστημα, πάλι ο franchisor θα πρέπει να βρίσκεται δίπλα στον συνεργάτη και να τον καθοδηγεί με στόχο ν’ αναπτύξει την επιχείρηση και την κερδοφορία του.\nΕμείς στον Γρηγόρη, δίνουμε μεγάλη έμφαση σε όλα τα παραπάνω, καθώς αυτό που μας ενδιαφέρει είναι η επιτυχία του κάθε καταστήματος. Αν πετύχει το κάθε κατάστημα, πετυχαίνουμε και εμείς! Αυτό είναι το μεγάλο στοίχημα σε κάθε νέα μας συνεργασία. Ένα στοίχημα, που δεν σας κρύβω, ότι έχουμε μάθει να κερδίζουμε!\nΗ εστίαση είχε, έχει και θα έχει μέλλον. Στην Ελλάδα, ο καφές και το φαγητό είναι μέρος της κουλτούρας και της καθημερινότητάς μας. Οπότε το μόνο σίγουρο είναι ότι το concept της εστίασης θα συνεχίσει να προσελκύει το ενδιαφέρον των επενδυτών.\nΤελευταία τροποποίηση στις Παρασκευή, 03 Δεκέμβριος 2021 20:05


Ελληνική Πολιτική Επιθεώρηση: 2011\nΤο παροιμιώδες ένστικτο αυτοσυντήρησης του ΠαΣοΚ είχε να κάνει με την ικανότητα των ηγετικών στελεχών του να αντιλαμβάνονται το κλίμα και να μεταμορφώνουν το κόμμα αρκετά γρήγορα, ώστε ο στόχος της εξουσίας να είναι πάντα σχετικά εφικτός.\nΑυτό το ένστικτο αυτοσυντήρησης απορρυθμίστηκε με τον υιό Παπανδρέου. Ούτε το 2004 είχε λογική η εκλογή του, ούτε το 2007. Με τον Σημίτη να πετιέται στα άχρηστα, ο Γιώργος φαινόταν ως η μόνη εναλλακτική έναντι της εφορμούσας ΝΔ. Αλίμονο. Ο Παπανδρέου υπήρξε ένα μιντιακό δημιούργημα και αυτοί που τότε τον είχαν αναδείξει εξελίχθηκαν στους χειρότερους υβριστές του. Το 2007 η "βάση" μοιραία θα επέλεγε το λεγόμενο "μικρό πλην τίμιο" ΠαΣοΚ. Ο καθένας μπορεί να κρίνει αν ήταν η σωστή επιλογή.\nΩς Πρωθυπουργός, ωστόσο, αρχικά έπραξε υπεύθυνα. Κατάπιε τις πράσινες αναπτύξεις και τα σοσιαλιστικά κουραφέξαλα και επέλεξε την οδό του Μνημονίου. Μόνο που δεν ήταν έτσι. Ο Παπανδρέου ποτέ δεν ξέχασε τις εμμονές του, με αποτέλεσμα και το πρόγραμμα να μην εφαρμοστεί ποτέ και να μη γίνει κτήμα του κόσμου. Ο ελληνικός λαός στην πλειοψηφία του ακόμα πιστεύει στις μαγικές λύσεις, αλλά αυτό θα ήταν αδιάφορο αν υπήρχε μία Κυβέρνηση αποφασισμένη να υποστεί τις συνέπειες στην κάλπη. Ο Καραμανλής στο ίδιο δίλημμα κρύφτηκε. Ο Παπανδρέου δεν μπορούσε να κάνει το ίδιο, αλλά δεν έπαψε ποτέ να βλέπει τον εαυτό του ως αδικημένο. Αποζητώντας την εσωτερική νομιμοποίηση αδιαφόρησε τελικά για τη σωτηρία της χώρας. Προηγούνταν η δική του σωτηρία.\nΟ Παπανδρέου αποτελεί πια βαρίδι για το ΠαΣοΚ. Είναι γελοίο να υποστηρίζει κανείς ότι το κόμμα μπορεί να πάει με αυτόν στις εκλογές. Μόνο ο Πετσάλνικος μπορεί να το πει αυτό, για λόγους ευνόητους. Το κρίσιμο ερώτημα είναι ποιο ΠαΣοΚ θα δούμε μέχρι την κάλπη. Η ΝΔ στην αντίστοιχη περίσταση επέλεξε την οδό του λαϊκισμού. Το πιο πιθανό είναι ότι στην ίδια παγίδα θα πέσει και το ΠαΣοΚ: Με τις δημοσκοπήσεις να εκτινάσσουν ΚΚΕ και ΣυΡιζΑ, η εύκολη ανάγνωση είναι η αντιμνημονιακή σημαία. Αλήθεια, ποιος θα τη σηκώσει; Ο Λοβέρδος, ο Χρυσοχοΐδης ή ο Βενιζέλος;\nΑς ελπίσουμε ότι το παροιμιώδες ένστικτο θα ξαναενεργοποιηθεί και ότι το ΠαΣοΚ θα αναγνωρίσει στα 14άρια του ΣυΡιζΑ δικούς του ψηφοφόρους, αγανακτισμένους, όχι της πλατείας, αλλά από τη διαχειριστική του ανεπάρκεια. Ας ελπίσουμε ότι θα αναγνωρίσει την τεράστια δεξαμενή του κέντρου και ότι δε θα ψαρέψει στα θολά νερά της Αριστεράς. Ας ελπίσουμε ότι άνθρωποι όπως ο Αλέκος Παπαδόπουλος μπορούν να ηγηθούν ενός σοβαρού κεντρώου κόμματος και ότι δε θα επιλεγεί η οδός της αντιπαράθεσης με τον Τσίπρα και την Παπαρήγα για τη δεύτερη θέση.\nΟι ελπίδες είναι ελάχιστες. Η ανόητη διαδικασία "από τη βάση" δεν επιτρέπει αισιοδοξία. Οι απόψεις μας είναι γνωστές, δε θα τις επαναλάβουμε, αλλά έγιναν όσο ποτέ επίκαιρες. Στην κρισιμότερη στιγμή στην ιστορία του ΠαΣοΚ, η άμεση εκλογή από τον λαό δε λειτουργεί ως ανανέωση και ξεκίνημα, αλλά ως εμπόδιο. Η δημόσια συζήτηση για τη σκοπιμότητα αλλαγής του καταστατικού αποτελεί τη μεγαλύτερη δικαίωση για όλους εμάς που επιχειρηματολογήσαμε εναντίον της απολίτικης αυτής διαδικασίας.\nΤο ΠαΣοΚ οφείλει να επαναπροσδιορισθεί και να ξανασυστηθεί στην κοινωνία. Στην παρούσα συγκυρία, ο κίνδυνος η χώρα να πέσει στα χέρια των ακροδεξιών λαϊκιστών του Σαμαρά είναι τεράστιος και η ύπαρξη ενός αξιόπιστου πόλου απολύτως απαραίτητη.\nΔυστυχώς, όμως, δεν μπορούμε να αισιοδοξούμε. Το νεό μιντιακό δημιούργημα, ο Λοβέρδος, ή ο επί χρόνια υπουργός που ξαναέγινε τελευταία σοσιαλιστής, ο Χρυσοχοΐδης, βγήκαν μπροστά. Δύο πολιτικοί ανίκανοι να ποιήσουν πολιτική. Και το ΠαΣοΚ θα μάχεται με τον Σαμαρά για το ποιος θα διαλύσει εντελώς τη χώρα.\nΤα δικά του λέει ο adekastos στις 1:17 π.μ. Δεν υπάρχουν σχόλια: Σύνδεσμοι\nΤα δικά του λέει ο adekastos στις 6:14 μ.μ. Δεν υπάρχουν σχόλια: Σύνδεσμοι\nΓια ακόμη μία ημέρα η πολιτική ειδησεογραφία ασχολείται με το ζήτημα των ενυπόγραφων δεσμεύσεων τήρησης του Μνημονίου που συνοδεύει τη νέα δανειακή σύμβαση. Έχουμε επισημάνει την παιδιάστικη συμπεριφορά του Σαμαρά, ποια όμως είναι τα πραγματικά κίνητρα των δανειστών; Πρόκειται για έλλειψη εμπιστοσύνης, συνωμοσία "τσαλακώματος" του Αρχηγού της Αντιπολίτευσης ή υπάρχει κάτι άλλο;\nΚατ' αρχάς η επιθυμία των Ευρωπαίων να καθορίσουν το κοινωνικό και οικονομικό περιβάλλον της χώρας, στην προσπάθειά τους να εξασφαλίσουν την αποπληρωμή του δανείου είναι απολύτως θεμιτή, για όποιον τουλάχιστον δεν αντιμετωπίζει την Ευρωζώνη, την ΕΚΤ και το ΔΝΤ ως τρία φιλανθρωπικά ιδρύματα που αποφάσισαν να κάνουν επένδυση ανθρωπιάς για τη διάσωση των ελληνικών μισθών και συντάξεων. Για όλους τους υπόλοιπους είναι λογικό να θέλουν να επιβάλουν τους όρους τους, χωρίς αυτό να προξενεί εντύπωση. Η πραγματική απώλεια της εθνικής κυριαρχίας δεν είναι η αποδοχή των μέτρων των Μνημονίων (ούτως ή άλλως η συμμετοχή στους διεθνείς οργανισμούς, και ειδικά σε Ευρωζώνη και ΕΕ, σημαίνει συμμόρφωση στις επιταγές τους με τροποποίηση της εθνικής νομοθεσίας), αλλά η ίδια η ανάγκη δανεισμού για την επιβίωση της χώρας.\nΕάν ληφθούν υπόψιν οι γενικότερες συνθήκες, με τους δανειστές μας να δανείζονται και οι ίδιοι, με μεγαλύτερο μάλιστα επιτόκιο από αυτό με το οποίο δανείζουν εμάς, με το βιοτικό επίπεδο χωρών που συμμετέχουν στο πακέτο διάσωσης να είναι κατώτερο αυτού που πασχίζουμε να διασώσουμε στη χώρα μας (π.χ. Σλοβακία), είναι ξεκάθαρο ότι οι χειρισμοί μας δεν μπορεί να γίνονται στο επίπεδο της ελληνικής λεβεντιάς και με συναισθηματικές εξάρσεις, τύπου "προδοσία", "ξεπούλημα" και "κατοχή".\nΕίναι, λοιπόν, παράλογοι οι δανειστές μας που απαιτούν την ενυπόγραφη δέσμευση για την τήρηση των (προσοχή) ήδη συμφωνηθέντων; Όχι, για δύο λόγους.\nΟ πρώτος είναι η αναξιοπιστία των Ελλήνων πολιτικών, και ειδικά του κ. Σαμαρά. Με το προηγούμενο ιστορικό του κ. Παπανδρέου, ο οποίος, αφού συμφώνησε για το κούρεμα και το νέο δάνειο και γύρισε πανηγυρίζοντας στην Ελλάδα, αποφάσισε να τα θέσει στην κρίση του ελληνικού λαού, πώς να εμπιστευθούν τον Σαμαρά, που στο κάτω-κάτω ουδέποτε συμφώνησε στο σχέδιο διάσωσης; Ο Παπανδρέου συμμετείχε στον σχεδιασμό του και τελικά υπαναχώρησε (για λόγους εσωτερικής κατανάλωσης, βέβαια, και στην προσπάθεια εξασφάλισης λαϊκής νομιμοποίησης), ο Σαμαράς που δήλωνε στα μέσα ενημέρωης ότι δε θα ψηφίσει τη σύμβαση "ούτε αν τον κρεμάσουν ανάποδα" είναι ο άνθρωπος στον οποίον μπορούν να βασισθούν;\nΤι δηλώνει ο κ. Σαμαράς; Ότι δε συμμετέχει σε συγκυβέρνηση, ότι απαιτεί τη λαϊκή ετυμηγορία, ουδέποτε απεδέχθη καθαρά το Μνημόνιο και, τελικά, το μόνο που θέλει είναι τα χρήματα του δανείου: την έκτη δόση και την ενεργοποίηση της νέας δανειακής σύμβασης. Αυτό στα ώτα των ξένων πώς ακούγεται; Ότι θέλει τα λεφτά και μετά μπορεί να ξαναθυμηθεί την επαναδιαπραγμάτευση του Μνημονίου, που ακόμα και τώρα δεν έχει αποδεχθεί καθαρά.\nΟ δεύτερος λόγος είναι ότι η τρόικα βλέπει τις εκλογές του 2012 να μετατρέπονται στο δημοψήφισμα του Παπανδρέου. Υπ' αυτήν την έννοια είναι ορθή η κρίση ότι η εμμονή των δανειστών στην υπογραφή Σαμαρά έχει και προεκλογική σκοπιμότητα. Αν ο Σαμαράς κατέβει με τα λάβαρα του "δε συναινώ στο λάθος", του "νιου πόλισυ μιξ", των "αναπτυξιακών μέτρων" και της "επαναδιαπραγμάτευσης", ουσιαστικά ο λαός θα κληθεί να κρίνει την ορθότητα του σχεδίου διάσωσης. Αν η προεκλογική περίοδος κυλήσει με την αντιπαράθεση μεταξύ των "μνημονιακών" και των "αντιμνημονιακών", ουσιαστικά θα έχουμε τη διεξαγωγή του κατάπτυστου δημοψηφίσματος με αντικείμενο τη συμφωνία. Οι συνέπειες θα είναι ολέθριες, όπως ήδη φάνηκε.\nΑν όμως ο Σαμαράς έχει δεσμευθεί, δε θα έχει το περιθώριο να παίξει αυτό το χαρτί στην προεκλογική περίοδο. Και είναι πασιφανές ότι οι αριστοτεχνικές κωλοτούμπες του (αντιμνημόνιο - έκτη δόση, συγκυβερνώ - αντιπολιτεύομαι, δέχομαι - δεν υπογράφω) εκεί ακριβώς αποσκοπούν. Θέλει να μας πει ότι για το καλό της πατρίδος δέχθηκε τη συγκυβέρνηση που δεν ήταν συγκυβέρνηση, τα λεφτά τα πήραμε (αν τελικά τα πάρουμε) και τώρα ώρα για τη σωστή συνταγή, που μόνο αυτός κατέχει.\nΑμφιβάλλει κανείς ότι αν εκλεγεί Πρωθυπουργός θα δεχθεί, έκων - άκων, τους όρους των δανειστών; Τον κ. Έντα Κένι, που τον είχε κάνει σημαία της επαναδιαπραγμάτευσης προ μηνών, τον είδαμε σήμερα, που μαθαίνει από τις γερμανικές εφημερίδες ότι θα αυξήσει το ΦΠΑ στη χώρα του; Για να ξέρουμε γιατί μιλάμε. Η τρόικα φοβάται ότι αυτή η ρητορική των δύο χρόνων του Σαμαρά έχει περιεχόμενο και ότι δεν είναι μόνο για εσωτερική κατανάλωση.\nΑν όμως όλοι έχουν δεχθεί το Μνημόνιο, τι θα πάμε να ψηφίσουμε; Το εύλογο ερώτημα έχει δύο πηγές, τις πηγές του κακού για το ελληνικό πολιτικό σύστημα.\nΠρώτη, και πάλι η αναξιοπιστία. Με όλα τα σενάρια συνωμοσίας που εξυφαίνονται, για προδοσία του Παπανδρέου για να γίνει γ.γ. του ΟΗΕ (!), ξεπούλημα των πετρελαίων της χώρας, διεθνή σιωνισμό κ.λπ., αλλά κυρίως λόγω της διαχρονικής ανικανότητας και ιδιοτέλειας των πολιτικών μας, κανείς δεν πιστεύει όσα μας λένε. Το ΚΚΕ λ.χ. υποστηρίζει ότι η χώρα δε χρειάζεται καν την έκτη δόση, απόδειξη ότι δεν εξαντλήθηκαν ακόμα τα ταμειακά αποθέματα του Κράτους (συλλογισμός απίστευτος: αφού ο άρρωστος δεν πέθανε ακόμα, δεν είναι άρρωστος)! Σε αυτό το περιβάλλον, ο ψηφοφόρος δεν πρόκειται να δεχθεί ότι το Μνημόνιο είναι η μόνη λύση οπότε και δεν έχει νόημα αν συμφωνούμε με αυτό ή όχι.\nΟ δεύτερος παράγων είναι αυτός που καθορίζει την οπτική γωνία θέασης της κατάστασης, δηλαδή τα ΜΜΕ. Το θέμα είναι τεράστιο, και έτσι ενδεικτικά θα αναφέρω μερικά παραδείγματα.\nΣάλος ξέσπασε π.χ. στο Ίντερνετ από τη στάση του ομίλου ΣΚΑΪ - Καθημερινής. Το συγκρότημα Αλαφούζου, που πράγματι έψεγε την Κυβέρνηση γιατί δεν ήταν αρκετά... μνημονιακή, τη μία φέρεται να υπηρετεί την Ντόρα, την άλλη τον Καρατζαφέρη, την άλλη να έχει προσκυνήσει στα αλλότρια συμφέροντα που επιδιώκουν την εξόντωση της πολιτικής (γιατί σήμερα αγαπήσαμε τους πολιτικούς μας, ξαφνικά) από τους τεχνοκράτες και άλλα φαιδρά.\nΠροφανώς η στάση αυτή δεν είναι αθώα, αλλά, για παράδειγμα, οι αρθρογράφοι της Καθημερινής ήδη από την προεκλογική περίοδο του 2007 επεσήμαναν την ανάγκη Κυβέρνησης συνεργασίας -όταν μάλιστα ήταν ιδιαίτερα εύλογο να υποψιασθεί κανείς σκοτεινά κίνητρα υπονόμευσης του Καραμανλή, γιατί η πρόταση αυτή ήταν εκτός τόπου και χρόνου. Φαινομενικά...\nΣτον αντίποδα τα φιλοσαμαρικά μίντια. Ο κ. Τράγκας π.χ. στα παραληρήματά του διά του Real FM, με το γνωστό ειρωνικό και αγοραίο ύφος του, κατακεραυνώνει όποιον τολμήσει να μη συνταχθεί με τον μεγάλο πατερούλη Αντώνη υπό τους ήχους γερμανικών εμβατηρίων και, με τον εθνικό ύμνο των Γερμανών να παιανίζει κατά διαστήματα, διατάσσει προσοχές! Οι ακροατές του, άραγε, η εκλογική πελατεία του Σαμαρά δηλαδή, πώς θα πάει στην κάλπη αν ο Πρόεδρος γίνει "δηλωσίας";\nΟ κ. Χατζηνικολάου πάντως δεν έχει κανένα πρόβλημα να διαφημίζει τον ΟΤΕ, ως χορηγό της εκπομπής του. Τον ΟΤΕ που ανήκει κατά το ήμισυ στην Deutsche Telecom. Αλλά δεν πρόκειται για ξεπούλημα εθνικής περιουσίας όταν οι Γερμανοί χορηγούν τις εκπομπές, έτσι;\nΟ διευθυντής της Real News είναι βέβαια αυθεντικό λαγωνικό. Μετά τις εκλογές του 2009 και ενώ διηύθυνε το πλέον αντιμνημονιακό κανάλι, αυτό όπου ο Τράγκας τσίριζε στην Κάτια Μακρή κλαίγοντας για τις συνταξούλες των φτωχών λίγο πριν επιτεθεί με χυδαιότητα κατά της οικογένειας Μητσοτάκη, αυτό όπου κατά παγκόσμια πρωτοτυπία ο οικονομικός συντάκτης Χρήστος Κώνστας ανακλήθηκε στην τάξη από τον Χατζηνικολάου όταν τόλμησε να μιλήσει θετικά για κάποιο κυβερνητικό νομοσχέδιο, έβρισκε τον χρόνο για να φιλοξενεί τους κ.κ. Καστανίδη, Γερουλάνο και Παμπούκη και να τους πλέκει κατά διαστήματα το εγκώμιο.\nΟύτε ο υπαστυνόμος Ρεξ δε θα "μυριζόταν" την πολιτική ποιότητα, όπως ο κ. Χατζηνικολάου. Ο οποίος δεν είχε πάρει μυρωδιά ούτε την απάτη με τις διαφημιστικές του καναλιού του, ούτε τα χρέη στο Δημόσιο. Ήξερε όμως πολλά για το ήθος, την εντιμότητα και τις ικανότητες των υπουργών Δικαιοσύνης, Πολιτισμού και Επικρατείας. Προσέξτε, Δικαιοσύνης, Πολιτισμού και Επικρατείας...\nΣήμερα ο κ. Γιαννίκος είναι στη φυλακή, αλλά ο Τράγκας θα κλάψει γιατί το Κράτος δεν πιάνει τους μεγαλοκαρχαρίες -αυτούς για τους οποίους δούλευε. Το χρέος του υπερβαίνει το ένα εκατομμύριο. Ποσό αντίστοιχης τάξης με αυτό που βρέθηκε στην Ελβετία σε λογαριασμό του κ. Καπράνου των δομημένων ομολόγων (ξέρετε, αυτού που αρθρογραφούσε στην... Καθημερινή!!!), που είναι επίσης στη φυλακή.\nΑυτοί είναι που μας ενημερώνουν. Διόλου τυχαία, λοιπόν, ο κ. Χατζηνικολάου γνωρίζει καλά ότι οι Ευρωπαίοι θέλουν να τσαλακώσουν τον Σαμαρά, που "μόνο όρκο δεν έχει δώσει" ότι συμφωνεί. Αλλά κανείς δεν του ζήτησε όρκο, υπογραφή να βάλει πρέπει. Αφού συμφωνεί, γιατί δεν τη βάζει να τελειώνουμε;\nΜα γιατί θα χάσει την πελατεία του. Όπως και ο κ. Χατζηνικολάου, ο κ. Τράγκας και τόσοι άλλοι που θα συνοδεύσουν τον "λεβέντη" ελληνικό λαό στην κάλπη.\nΤα δικά του λέει ο adekastos στις 11:52 π.μ. Δεν υπάρχουν σχόλια: Σύνδεσμοι\nΕτικέτες Επικαιρότητα, ΚΚΕ, ΜΜΕ, ΠΑΣΟΚ, Πολ. Άνοιξη (Νέα ΝΔ)\nΤα δικά του λέει ο adekastos στις 10:40 π.μ. Δεν υπάρχουν σχόλια: Σύνδεσμοι\nΤα δικά του λέει ο adekastos στις 9:47 μ.μ. 1 σχόλιο: Σύνδεσμοι\nΟ αξιότιμος Πρόεδρος της Πολιτικής Ανοίξεως κ. Σαμαράς διέγραψε από την κοινοβουλευτική ομάδα του τον πρώην υπουργό Σωτήρη Χατζηγάκη. Ανεξάρτητα από το πολιτικό παρελθόν, το ποιόν και την προσφορά του στη χώρα -για τα οποία ο καθένας μπορεί να έχει την άποψή του-, ο λόγος της διαγραφής του ήταν ότι μίλησε για σταγονίδια ακροδεξιών στην ηγετική ομάδα της "Νέας Δημοκρατίας". Ο κ. Χατζηγάκης δεν είχε βέβαια ποτέ εκλεγεί βουλευτής της Πολιτικής Ανοίξεως, αλλά ο λαός τον είχε στείλει στη Βουλή ως μέλος της Νέας Δημοκρατίας, παρότι αυτή αυτοκαταργήθηκε με την επικράτηση Σαμαρά στην ηγεσία της.\nΘα ξαναδιατυπώσω, λοιπόν, το ίδιο ερώτημα: Όλοι οι υπόλοιποι βουλευτές που εξελέγησαν με τη ΝΔ γιατί κάθονται μέσα στην ΠολΑν; Γιατί ο κ. Χατζηγάκης δεν τα μάζεψε μόνος του νωρίτερα; Βέβαια, αυτός δεν κατάπιε τη γλώσσα του, ούτε κρυβόταν τόσον καιρό, με αποτέλεσμα να διαφυλάξει την αξιοπρέπειά του. Οι υπόλοιποι τι στο καλό παριστάνουν;\nΕίναι πασιφανές ότι η φερόμενη ως "ΝΔ" έχει πραγματοποιήσει την τελευταία διετία στροφή προς τα δεξιά. Αυτό δεν είναι κακό εξ υπαρχής. Είμαι ο τελευταίος που θα δαιμονοποιήσει οποιονδήποτε πολιτικό χώρο, με μόνη προϋπόθεση την τήρηση των νόμων του κράτους (πρβλ. τις τακτικές π.χ. του ΣυΡιζΑ) -ειδικά όταν είχα επισημάνει την αποξένωση της ΝΔ από την ιδεολογία της, αν όχι και απόλυτη αποϊδεολογικοποίησή της, επί "μεσαίου χώρου". Είναι όμως αντίθετο προς την ιδεολογία του κόμματος να κινείται στο δεξί άκρο του πολιτικού φάσματος, αλλά και επιζήμιο για τη χώρα, καθώς η πολιτική δεν μπορεί να ασκείται με αγκυλώσεις, αλλά με ψυχραιμία και ρεαλισμό. Οι λεονταρισμοί και οι παλικαριές είναι καλοί για τα γήπεδα και για τα κλαμπ που συχνάζουν οι "ντιντήδες", κατά Φαήλο Κρανιδιώτη.\nΩς δείγμα της... σκέψης των συμβουλατόρων του κ. Σαμαρά, πάρτε βαθιά ανάσα και αντέξτε να διαβάσετε την παρακάτω προφητεία:\nΣύνοδος Κορυφής στις Βρυξέλλες, την 27 – 28 Οκτωβρίου 2012\nΎστερα από μια θυελλώδη συνεδρίαση του και αφού οι απειλές των Ευρωπαίων για την 6η δόση είναι τρομακτικές και συνεχείς, ο Έλληνας Πρωθυπουργός Αντώνης Σαμαράς, πήρε το λόγο. Αφού κατακεραύνωσε τους Ευρωπαίους για τα συνεχή λάθη τους, τις παραλείψεις και τις διχογνωμίες τους, που είχαν συνέπεια τον εκτροχιασμό και τον αργό θάνατο της ελληνικής οικονομίας, έβαλε όλους στη θέση τους για τις συνεχείς προσβολές προς τη χώρα και τους Έλληνες. Κλείνοντας, τους είπε ότι δεν θα παραβρεθεί στις αυριανές εργασίες της 28ης Οκτωβρίου. Η ελληνική αντιπροσωπεία θα επιστρέψει σύσσωμη στην Ελλάδα προκειμένου ο Αρχηγός της Κυβέρνησης και η Κυβέρνησή του, να παρακολουθήσουν τη Δοξολογία και την μεγάλη στρατιωτική παρέλαση για την επέτειο του ΟΧΙ στη Θεσσαλονίκη.\nΠείτε μου. Σηκώνεται ή δε σηκώνεται μετά η μισή Τανάγρα για να συνοδεύσει τιμητικά, από την Κέρκυρα, το αεροσκάφος του Πρωθυπουργού στο αεροδρόμιο Μακεδονία; Μαζεύεται ή δε μαζεύεται μισό εκατομμύριο κόσμος στην παρέλαση ακόμη και με καταρρακτώδη βροχή; Σφίγγουν ή δε σφίγγουν οι κώλοι στις Βρυξέλλες;\nΤο παραπάνω κείμενο δημοσιεύτηκε στις 26 Ιουνίου στο ανεπίσημο επίσημο site της "Νέας ΝΔ", antinews. Δεν έχει σημασία η ταυτότητα του συντάκτη του, αν κινείται στο περιβάλλον Σαμαρά, αν είναι σύμβουλός του κ.λπ., καθώς το φέρνω ως παράδειγμα, όπως είπα, τρόπου σκέψης. Μία επίσκεψη στο antinews είναι αρκετή για να αντιληφθεί κανείς ότι και ενδεικτικό είναι το συγκεκριμένο απόσπασμα, αλλά και ότι πολλοί εκ των ιδεολογικών ταγών της "ΝΝΔ" υπογράφουν επώνυμα παρόμοια κείμενα (και καλά κάνουν).\nΟ καθένας ας βγάλει τα δικά του συμπεράσματα, όχι μόνο από αυτό το site αλλά από τον τρόπο με τον οποίο συνολικά κινείται ο κ. Σαμαράς αν κάνουν ή όχι οι ακροδεξιοί κουμάντο στη "ΝΝΔ". Δε θα αντισταθώ, όμως, στον πειρασμό να επισημάνω πόσο δικαιώθηκε ο "προφήτης". Ο Σαμαράς σήμερα... παρακαλά για την έκτη δόση, όταν ο Βενιζέλος έκανε μαγκιές στην τρόικα οι δανειστές μας τα μάζεψαν, έφυγαν και τους παρακαλάγαμε να γυρίσουν, ενώ οι μόνοι κώλοι που έχουν σφίξει είναι των πολιτών της χώρας...\nΘα ξαναθυμήσω τι έγραφα χθες: Η ΝΔ ζει σε ονειροφαντασία και κινείται εκτός λογικής. Τα F-16 που υποδέχονται τον... Πρωθυπουργό Σαμαρά (Θεός φυλάξοι!) νομίζω ότι δίνουν μία ικανοποιητική εικόνα για το τι εννοώ, και σκοπίμως δεν επεκτείνομαι σε άλλες απόψεις που οι σύμβουλοι του Σαμαρά κατά καιρούς διατυπώνουν.\nΌσο για τον κ. Χατζηγάκη δε μένει παρά να τον καλωσορίσουμε στη λογική και την πραγματικότητα. Οι άλλοι για πόσο θα κρύβονται, ενώ ο Σαμαράς και οι συν αυτώ θα μεθοδεύουν την εξόντωσή τους;\nΤα δικά του λέει ο adekastos στις 8:50 μ.μ. 2 σχόλια: Σύνδεσμοι\nΤα δικά του λέει ο adekastos στις 11:36 π.μ. Δεν υπάρχουν σχόλια: Σύνδεσμοι\nΤα δικά του λέει ο adekastos στις 5:40 μ.μ. Δεν υπάρχουν σχόλια: Σύνδεσμοι\nΚανένας μας δεν μπορεί να γνωρίζει ποιο θα είναι το τέλος της Κυβέρνησης Παπαδήμου, ούτε αν πράγματι πρόκειται για τον κατάλληλο άνθρωπο την κατάλληλη στιγμή, όπως τα ΜΜΕ μάς έχουν πείσει. Αναμφίβολα, όμως, στο πρόσωπό του η όποια υποψία ελπίδας για κάτι καλύτερο παίρνει σάρκα και οστά. Για λίγο, το μετά θα φανεί γρήγορα.\nΌσοι μιλούν για χούντες, μαύρα μέτωπα και άλλα ανόητα στην πραγματικότητα μας τα γυρνάνε από όσα έλεγαν. Μέχρι χθες υποστήριζαν ότι, ανεξάρτητα από το Σύνταγμα που προέβλεπε τετραετή θητεία Παπανδρέου, έπρεπε να πάμε σε εκλογές γιατί η Κυβέρνηση δεν έχαιρε της λαϊκής στήριξης. Σήμερα κρύβονται πίσω από το Σύνταγμα μιλώντας για μη εκλεγμένη Κυβέρνηση, παρότι η μεγάλη συνεργασία υποστηρίζεται από τους περισσότερους.Το Σύνταγμα έγινε βεβαίως λάστιχο, αλλά αυτό ας το λύσουν οι αρμόδιοι. Η ουσία είναι ότι η χώρα πρέπει να κυβερνηθεί με υπευθυνότητα, ούτε με δημοψηφίσματα, ούτε με επαναδιαπραγματεύσεις και "νιού πόλισυ μιξ". Όλοι πρέπει να αναλάβουν τις ευθύνες τους, κάτι που έγινε μόλις σήμερα.\nΣαμαράς και Παπανδρέου από την αρχή θέλησαν να απαξιώσουν την Κυβέρνηση συνεργασίας, παρότι αυτή αποτελεί την τελευταία ελπίδα. Το αρχικό σχέδιο ήταν η απροθυμία Σαμαρά (που ξεκινούσε από την σφοδρή επιθυμία του να γίνει βεζύρης στη θέση του βεζύρη και την πασιφανή έλλειψη πολιτικού αισθητηρίου) να τορπιλίσει την προσπάθεια. Η παρέμβαση Παπούλια ήταν καταλυτική. Στη συνέχεια έπρεπε να απαξιωθεί το εγχείρημα, με την επιλογή Πετσάλνικου να προσφέρει την ευκαιρία. Είναι αδιανόητο ο αρχηγός του ΠαΣοΚ να προτείνει ως πρόσωπο που ενσαρκώνει τη συναίνεση έναν πιστό συνεργάτη του και ύποπτο ότι ο αρχηγός της ΝΔ τον αποδέχθηκε. Άλλωστε, η γενικότερη στάση του Σαμαρά είναι αδιανόητη: ας βάλει όποιον θέλει και εμάς δε μας απασχολεί! Την ίδια ώρα το επιτελείο του Παπανδρέου μοίραζε ψεύτικες διαρροές στους δημοσιογράφους, γελοιοποιώντας περισσότερο την κατάσταση.\nΑυτή η απροθυμία των δύο γεννά ερωτηματικά. Φοβούνται ότι αναδεικνύεται νέα δύναμη στο κέντρο; Φοβούνται ότι θα τους "ρίξουν" οι βουλευτές τους; Σε κάθε περίπτωση ο "ακροδεξιός" και "λαϊκιστής" Καρατζαφέρης, αυτός με τον οποίο κάποτε η ΝΔ δε συζητούσε και μετά τις εκλογές θα τον παρακαλάει για συγκυβέρνηση, υπήρξε ο πολιτικός που κράτησε την πιο έντιμη στάση και έπεισε ότι μόνο κίνητρο είχε τη σωτηρία της χώρας. Αν κανείς πιστεύει ότι η υπουργοποίηση του Βορίδη και του Βελόπουλου γεννά την ελπίδα εκλογικού κέρδους για τον ΛαΟΣ μάλλον γνωρίζει κάτι παραπάνω.\nΤο επόμενο βήμα είναι να πετάξουμε τους δύο ανεπαρκείς αρχηγούς από τα μεγάλα κόμματα. Παπανδρέου και Σαμαράς έχουν εξευτελίσει τη χώρα. Ο πρώτος περισσότερο, αλλά και οι ευθύνες του δεύτερου είναι βαρύτατες. Μην ξεχνάμε ότι ο άνθρωπος αυτός (σε ρεπορτάζ μόλις την προηγούμενη Κυριακή) φερόταν να έχει δηλώσει ότι "ούτε κρεμασμένος ανάποδα" δε θα ψήφιζε τη σύμβαση. Καλύτερα να μασάς, παρά να μιλάς. Γελώντας σκεφτόμουν ότι μία λύση για να νομίζει ότι είναι συνεπής με τα όσα λέει θα ήταν να αναγκάσει σε παραίτηση όσους βουλευτές συμμετάσχουν στην Κυβέρνηση. Και τελικά πήρε αυτήν τη γελοία απόφαση! Ας του προτείνουμε και μία λύση για την υπογραφή που δε θέλει να βάλει: Όταν έρθει η ώρα ας δηλώσει ασθένεια, για να υπογράψει ο Δήμας ή ο Αβραμόπουλος... Έτσι θα μπορεί να κοιμάται ήσυχος.\nΑυτοί οι δύο, οι εκλεγμένοι από τις "βάσεις" κλείσαν τον κύκλο τους. Όλοι εσείς οι "αγανακτισμένοι" που τους ψηφίζετε, μήπως ήρθε ώρα να τους στείλετε σπίτια τους;\nΤα δικά του λέει ο adekastos στις 12:31 π.μ. Δεν υπάρχουν σχόλια: Σύνδεσμοι\nΟλοκληρώθηκε και το τέταρτο 24ωρο που η χώρα δεν έχει Κυβέρνηση και Πρωθυπουργό. Θα έλεγε βέβαια κανείς ότι η χώρα έχει κλείσει 24... χρόνια χωρίς να κυβερνάται, αλλά αυτό που συμβαίνει σήμερα είναι πρωτόγνωρο. Είναι άραγε ενδεικτικό του κλίματος συναίνεσης και συνεργασίας μεταξύ των πολιτικών δυνάμεων;\nΌσο στην Ελλάδα αναζητούμε Πρωθυπουργό ο οποίος δε θα έχει την απολύτως εξωφρενική απαίτηση να έχει λόγο στον σχηματισμό της Κυβέρνησης (άκουσον - άκουσον!), η τρόικα απαιτεί ενυπόγραφες δεσμεύσεις από πέντε αξιωματούχους (Παπανδρέου, Σαμαρά, Προβόπουλο, τον νέο Πρωθυπουργό και τον νέο υπουργό Οικονομικών) για την τήρηση των συμπεφωνημένων... Όπως εύκολα θα μπορούσε να προβλέψει κανείς, ήταν και πάλι ο κ. Σαμαράς που πρώτος εθίγη (!) και έσπευσε να αρνηθεί, υποστηρίζοντας ότι αρκεί η εκ μέρους του προφορική αποδοχή των όρων της σύμβασης.\nΘα ξαναπούμε ότι οι κωλοτούμπες του κ. Σαμαρά δεν προσφέρονται για μικροκομματική αξιοποίηση, διότι τυχόν εμμονή του θα ήταν επιζήμια για τη χώρα. Άλλωστε η αξιοπιστία του βρίσκεται στο ναδίρ. Κανείς δε γνωρίζει ποιος συγκινείται από τα γενναία διαγγέλματα περί εθνικής αξιοπρέπειας, ενώ η χώρα κυριολεκτικά επαιτεί. Όχι με ευθύνη μόνο του Σαμαρά, αλλά και με δική του, καθώς επί ενάμιση χρόνο υπονόμευε επίμονα και συστηματικά ακόμα και τις όποιες, λίγες και ανεπαρκείς, αξιόλογες προσπάθειες της Κυβέρνησης.\nΔιαβάζοντας, όμως, τη δήλωσή του, ότι δεν επιτρέπει σε κανέναν να αμφισβητεί τους λόγους του και ότι έχει δημοσίως δεσμευθεί για την τήρηση της δανειακής σύμβασης (αυτήν που πριν μία εβδομάδα δε δεχόταν!), μοιραία το μυαλό γυρίζει δύο χρόνια πίσω. Τότε που ο κ. Αβραμόπουλος είχε υποχρεώσει τον περήφανο Σαμαρά να δεσμευθεί γραπτώς ότι θα τον χρίσει Αντιπρόεδρο της ΝΔ σε περίπτωση νίκης του, με αντάλλαγμα τη στήριξή του, σύμφωνα με τα δημοσιεύματα του Τύπου.\nΠόσο, λοιπόν, σοβαρά να λάβει κανείς υπ' όψιν τα λόγια του Σαμαρά, όταν η εκτός πάσης πολιτικής λογικής επικράτησή του εντός ΝΔ βασίστηκε σε μία μυστική συμφωνία με έναν αντίπαλό του, ο οποίος μάλιστα δεν τον εμπιστευόταν και (στον βαθμό που η είδηση ισχύει) τον υποχρέωσε σε γραπτή δέσμευση; Πώς να τον εμπιστευθεί όταν η πολιτική που ακολούθησε επί 18 μήνες βασίσθηκε στην απόρριψη του Μνημονίου και σήμερα φέρεται να το αποδέχεται, και μάλιστα θέτει ως απόλυτη προτεραιότητα την εξασφάλιση της 6ης δόσης του;\nΚλείνοντας, πάντως, γεννάται μία απορία. Ότι οι πολιτικοί μας επιδίδονται σε ρητορικές αναδιπλώσεις χωρίς να σκέφτονται την αξιοπρέπειά τους το γνωρίζουμε (φαίνεται ότι εξαντλούνται στην υπεράσπιση της εθνικής αξιοπρέπειας και μόνο). Αν όμως παραβούν μία ενυπόγραφη δέσμευσή τους ποιες κυρώσεις θα υποστούν; Θα υποβληθεί αγωγή από την τρόικα;\nΕνώ γνωρίζαμε ότι η Κυβέρνηση της χώρας αποτελούνταν από ανίκανους ανθρώπους που στοιχειώνονταν από σοσιαλιστικά φαντάσματα και σκιάζονταν από την εκλογική αποδοκιμασία, σήμερα μάθαμε ότι το μόνο πρόβλημα ήταν ο κ. Παπανδρέου. Από τη στιγμή που αυτός φεύγει, η ΝΔ, που εξακολουθεί να διανύει τη δική της Πολιτική Άνοιξη κόντρα στη βαρυχειμωνιά της χώρας, δέχθηκε τα Μνημόνια, τα Μεσοπρόθεσμα και τα κουρέματα, ξέχασε τα αναπτυξιακά μέτρα και τις επαναδιαπραγματεύσεις και, αρνούμενη να συμμετάσχει με στελέχη της στη νέα Κυβέρνηση, απλά ονειρεύεται την εκλογική νίκη. Θα μπορούσε να κάνει αλλιώς;\nΌχι, και είναι παρήγορο ότι έστω και τώρα ο Σαμαράς έπαψε να αρνείται τα αυτονόητα. Μόνο που αυτό ίσχυε και πριν έναν μήνα, και πριν έναν χρόνο. Πρέπει κανείς να είναι εξαιρετικά ανόητος για να πιστεύει ότι (ποιος;) ο Σαμαράς θα προέτασσε τα στήθη του και, ανθιστάμενος στις ξένες πιέσεις καβάλα σε λευκό άλογο, θα έδιωχνε την τρόικα. Ο κύριος αυτός μέσα σε τρεις ημέρες έχει αναδειχθεί σε άρχοντα της κωλοτούμπας -αλλά δεν είναι η ώρα για ανούσιες συγκρούσεις εσωτερικής κατανάλωσης.\nΗ κατάσταση επιτάσσει σοβαρότητα και ρεαλισμό. Ο Σαμαράς δεν έχει επιδείξει τίποτε από τα δύο μέχρι στιγμής. Είναι ελπίδα όλων να πραγματοποιήσει άλλη μία κωλοτούμπα, ώστε η "μεταβατική" Κυβέρνηση να μετατραπεί σε μία πραγματική Κυβέρνηση, μία Κυβέρνηση εθνικής ενότητας, εθνικής σοβαρότητας και εθνικής υπευθυνότητας.\nΑργά ή γρήγορα εκλογές θα γίνουν. Ο Σαμαράς φιλοδοξεί να κυβερνήσει με το 20% που προβλέπεται να λάβει ή απλά το πρόβλημα, εκτός του Παπανδρέου, είναι η αναλογία των εδρών στη Βουλή; Τον Φεβρουάριο πάλι δε θα απαιτείται Κυβέρνηση συνεργασίας; Είναι τόσο ανόητος ο Σαμαράς, ώστε να πιστεύει ότι θα επιτύχει την αυτοδυναμία;\nΕίναι απλά αδιανόητο ενώ τα πράγματα είναι τόσο οριακά, οι πολιτικοί αρχηγοί και τα κόμματα να αντιπαρατίθενται σα να μην τρέχει τίποτε και να έχουν τον νου τους στην εξουσία! Αν ο Σαμαράς δεν το καταλαβαίνει, σίγουρα μέσα στο κόμμα του υπάρχουν κάποιοι να τον στείλουν σπίτι του, όπως κάποιοι άλλοι έκαναν με τον Παπανδρέου...\nΚλείνοντας, μία πρόβλεψη: Το τέλος του κ. Σαμαρά, αν δεν αλλάξει άμεσα πολιτική, δε θα είναι καλό. Θα είναι τόσο ολέθριο και ατιμωτικό, που το τωρινό άδειασμα του Παπανδρέου θα φαντάζει αξιοπρεπές και οικειοθελές φινάλε της καριέρας του. Αν δεν ενδιαφέρεται για τη χώρα (κάτι το οποίο είναι προφανές), ας νοιαστεί για την υστεροφημία του -διότι η Ιστορία θα είναι πολύ σκληρή μαζί του. Ας κοιτάξει πού βρισκόταν πριν από 2 χρόνια ο κ. Παπανδρέου και πού είναι σήμερα.\nΤα δικά του λέει ο adekastos στις 8:53 μ.μ. 1 σχόλιο: Σύνδεσμοι\nΜε τον Πρωθυπουργό, εδώ και πολλά χρόνια, υπήρξα εξαιρετικά αυστηρός. Πρόκειται για έναν άνθρωπο ανίκανο, χωρίς πολιτικό αισθητήριο, χωρίς ρητορικό χάρισμα. Όταν, όμως, η χώρα βρέθηκε στο χείλος της χρεοκοπίας έκανε την αυτονόητη επιλογή, τη μόνη επιλογή. Εκείνη τη στιγμή δεν υπήρχαν κόμματα, ιδεολογίες και πρόσωπα. Η προσφυγή στο ΔΝΤ ήταν μονόδρομος και ακριβώς το γεγονός ότι ο συγκεκριμένος άνθρωπος δεν ήταν ο κατάλληλος για να διαχειριστεί την κατάσταση καθιστούσε επιβεβλημένη τη στήριξη κατ' αρχάς της επιλογής αυτής από το σύνολο των αποδεχομένων το Σύνταγμα πολιτικών δυνάμεων και εν συνεχεία τη συνεργασία για την επίτευξη του καλύτερου αποτελέσματος από τη διαπραγμάτευση.\nΑπό τον Απρίλιο του 2010, στον Ιούνιο του 2011 και τώρα, τον Οκτώβριο του 2011, το σύνολο των κομμάτων της "αστικής" δημοκρατίας έπρεπε να κινηθεί συντεταγμένα. Είχε τρεις ευκαιρίες, κάθε μία από τις οποίες υπό ακόμα πιο απελπιστικές συνθήκες. Στην τρίτη, τελικά, καήκαμε... Η διαχείριση της χρεοκοπίας έμεινε στα χέρια ανίκανων ανθρώπων, δέσμιων σοσιαλιστικών εμμονών και παπανδρεϊκών φαντασμάτων, με παλινωδίες και ολιγωρίες. Την υπεύθυνη επιλογή έκαναν οι ανεύθυνοι άνθρωποι, διότι, φυσικά, εξαναγκάσθηκαν.\nΤην ίδια στιγμή η αντιπολίτευση επιδιδόταν σε αγώνα λαϊκισμού, ανοησίας και ψευτομαγκιάς. Ο κ. Σαμαράς αρχικά απέρριπτε το Μνημόνιο γιατί δεν αποτελούσε λύση. Μόνο που δεν υπήρχε περιθώριο ελιγμών! Όταν στις περσινές αυτοδιοικητικές εκλογές οι επιλογές του δε δικαιώθηκαν αναδιπλώθηκε μιλώντας μεν για Μνημόνιο, αλλά μετά από επαναδιαπραγμάτευση και σε συνδυασμό με αναπτυξιακά μέτρα. Ποτέ δε μίλησε για τους όρους που θα αναδιαπραγματευόταν, ποτέ τα μέτρα που επαγγελόταν δεν έγιναν συγκεκριμένα. Σήμερα αναδιπλώθηκε για δεύτερη φορά. Ο κύριος "δε συναινώ στο λάθος", αυτός που έψεγε την κυβέρνηση μέχρι χθες, σήμερα θεωρεί επιτακτική ανάγκη την άμεση έγκριση της δανειακής σύμβασης και τη διασφάλιση της έκτης δόσης του Μνημονίου! Αυτή η σύμβαση τελικά είναι καλή ή κακή για τη χώρα; Εάν ερχόταν χθες στη Βουλή θα την υπερψήφιζε ή όχι; Το "Όχι" θα μας έβγαζε από το ευρώ; Και τελικά, οι δόσεις του Μνημονίου είναι απαραίτητες ή ο Σαμαράς κρύβει πάλι τον άσο στο μανίκι;\nΦυσικά, έχει δίκιο. Ο ολέθριος ελιγμός του δημοψηφίσματος εκτροχίασε τη χώρα. Οι δανειστές θα θέσουν τους όρους τους και το μόνο πραγματικό ερώτημα είναι αν προτιμούμε τα λεφτά ή τη χρεοκοπία.\nΒλέποντας ψύχραιμα την κατάσταση είναι πια σαφές ότι και ο Σαμαράς και ο Παπανδρέου θυσίασαν το εθνικό συμφέρον στον βωμό του μικροκομματικού εσωτερικού διαγκωνισμού. Για τον κ. Παπανδρέου λίγο - πολύ το ξέραμε, αφού επρόκειτο για τον ανεπαρκή αρχηγό ενός κατ' εξοχήν λαϊκιστικού κόμματος. Ο επίσης ανεπαρκής Σαμαράς, ωστόσο, φρόντισε να σύρει και το δικό του κόμμα στον ολέθριο χορό του λαϊκισμού. Η στάση του εξυπηρέτησε το εθνικό συμφέρον; Οι κουτσαβακισμοί με το χέρι στην τσέπη και το δάκτυλο υψωμένο, η καταβύθιση του επιπέδου του δημοσίου διαλόγου, οι ψεύτικες υποσχέσεις, το "αντιμνημόνιο", η "επαναδιαπραγμάτευση" και τα "αναπτυξιακά μέτρα" ήταν ή όχι ελιγμοί, εσωτερικής και μόνο κατανάλωσης;Αλίμονο, πόσο ειρωνικά μοιάζουν πια κάποια πράγματα! Ο Σαμαράς θα επαναδιαπραγματευόταν το Μνημόνιο, ως Πρωθυπουργός μίας χώρας που δεν είναι σε θέση να προκηρύξει δημοψήφισμα χωρίς διεθνή έγκριση. Σήμερα θεωρεί τη δανειακή σύμβαση μονόδρομο, αλλά όταν το ίδιο έλεγε η Μπακογιάννη για το Μνημόνιο (και είχε δίκιο, όπως έχει σήμερα ο Σαμαράς) τη διέγραψε και φίμωσε κάθε φωνή αμφισβήτησης.\nΚαι ο ανίκανος Πρωθυπουργός και ο ψευτόμαγκας Σαμαράς είναι επικίνδυνοι, είναι σαφές. Επιμένω όμως στην ευθύνη του Σαμαρά για μία σειρά από λόγους: Ο Παπανδρέου έκανε τη μόνη υπεύθυνη επιλογή, στρεφόμενος κατά του κόμματός του, του εαυτού του ίδιου. Ούτως ή άλλως είναι ένας άνθρωπος από τον οποίο οι απαιτήσεις δε θα μπορούσαν να είναι μεγάλες και που ηγείται του κόμματος που ευθύνεται περισσότερο για την πολιτική αποχαύνωση που βιώνουμε. Όμως ο Σαμαράς είναι ο αρχηγός του κόμματος που δε θα έπρεπε να έχει κανέναν δισταγμό, όχι απλά να δεχθεί, αλλά πρώτο να εισηγηθεί τα μέτρα εξυγίανσης του Δημοσίου και να αναλάβει την ιστορική ευθύνη στήριξης των τόσο κρίσιμων για την επιβίωση της χώρας κυβερνητικών επιλογών. Στον βωμό του κομματικού κέρδους και της επικράτησης κακοποίησε την ιδεολογία του κόμματος, ζημίωσε τη χώρα και σήμερα γελοιοποιήθηκε εξίσου με τον Παπανδρέου.\nΟ Πρωθυπουργός μάς έλεγε ότι δεν τον ενδιαφέρει αν αυτή θα είναι η μόνη θητεία του. Ότι δεν τον ενδιαφέρει η καρέκλα. Έλεγε ψέματα. Σήμερα βουλευτές του τον υβρίζουν και δεν έχει την αξιοπρέπεια να πάει στο σπίτι του. Το μόνο στο οποίο διαφέρει ο Σαμαράς είναι ότι έχει προσκολληθεί σε μία καρέκλα όπου δεν έχει ακόμα καθίσει... Στο μεταξύ η χώρα εξευτελισμένη, ταπεινωμένη και εξουθενωμένη βαδίζει προς την καταστροφή. Με αυτές τις δύο πολιτικές καρικατούρες η Ιστορία θα είναι ανελέητη. Και η δύο, μαζί με τις καρέκλες και τα οφίκια, θα καούν στη φωτιά που χαμπάρι δεν έχουν πάρει ότι μαίνεται κάτω από τα πόδια τους. Μόνο που σε λίγο θα καούμε όλοι μαζί τους.\nΤα δικά του λέει ο adekastos στις 12:11 π.μ. Δεν υπάρχουν σχόλια: Σύνδεσμοι\nΜία απόφαση δύσκολη...\nΚάθε πολίτης φέρει ένα ιδεολογικό και αξιακό δυναμικό που τον χαρακτηρίζει σε ολόκληρη τη ζωή του. Εάν είναι στοιχειωδώς αξιοπρεπής δεν επιτρέπει στον εαυτό του να το καταργήσει ολοκληρωτικά. Εάν, όμως, δεν είναι στενόμυαλος και φανατικός το αναθεωρεί, ώστε να προσαρμόζεται στις κοινωνικές συνθήκες της εποχής του.\nΈρχονται στιγμές που καθένας μας βρίσκεται ενώπιον διλημμάτων. Υπό συνθήκες απρόβλεπτες και έκτακτες καλούμαστε να απαντήσουμε επιλέγοντας ανάμεσα στο ατομικό και το συλλογικό συμφέρον, ανάμεσα στις ιδεοληψίες μας και τη λογική. Σήμερα επικρατούν ακριβώς τέτοιες συνθήκες.\nΗ κατάρρευση της χώρας μας συνέθεσε σκηνικό αποσύνθεσης του τρόπου ζωής που είχαμε συνηθίσει. Η ευμάρεια, η ψευδαίσθηση μεγαλείου, η πολυτέλεια ίσως, χάθηκαν μέσα σε λίγες εβδομάδες. Πολλοί από εμάς είδαν τα μέτρα μιας κυβέρνησης που εξελέγη υποσχόμενη παροχές να απειλούν την ίδια την επιβίωσή τους. Η κατάσταση δεν είναι τόσο τραγική όσο περιγράφεται από τα ΜΜΕ, αλλά δίπλα μας πράγματι υπάρχει περισσότερη εξαθλίωση συγκριτικά με τα προηγούμενα χρόνια.\nΤο 2009 ο ελληνικός λαός ετέθη ενώπιον του διλήμματος λεφτά υπάρχουν ή δεν υπάρχουν. Έδωσε τη λάθος απάντηση. Έχουμε τονίσει ότι το κολάσιμο στην απάτη του ΠαΣοΚ δεν είναι τόσο το γεγονός ότι προχώρησε σε περιοριστικά μέτρα σε αντίθεση με τις προεκλογικές υποσχέσεις, αλλά ότι αγνόησε τη σοβαρότητα της κατάστασης προεκλογικά. Κάτι που ξεκινάει από τον ίδιο τον λαό, που ποτέ δε θα φήφιζε όσους επαγγέλονταν μειώσεις σε μισθούς και συντάξεις.\nΤο σημερινό δίλημμα είναι ακριβώς ίδιο, με αντιστροφή των χρωμάτων. Το ΠαΣοΚ υπεραμύνεται του μνημονίου ως της μόνης σωτηρίας ενώπιον της ολοκληρωτικής καταστροφής. Η ΝΔ μιλά για λάθος μίγμα πολιτικής και ανάγκη λήψης αναπτυξιακών μέτρων.\nΣτην πολιτική η θεωρητικολογία είναι θαυμάσια, αλλά η ουσία είναι στη λήψη αποφάσεων. Η ΝΔ επί 5 χρόνια δεν πήρε αποφάσεις. Συζητούσαμε, διαβουλευόμασταν, αλλά το έργο Καραμανλή χαρακτηρίστηκε από την κόκκινη γραμμή στα Σκόπια, τη βελτίωση των σχέσεων με τη Μόσχα (που είναι βολικό να υποστηρίζουμε ότι διέλυσε το ΠαΣοΚ, αλλά και επί ΝΔ δεν υπήρξαν ιδιαίτερα οφέλη για την Ελλάδα), άντε και την πώληση της Ολυμπιακής.\nΤον Παπανδρέου δεν τον εκτιμώ, πιστεύω ότι δε διαθέτει κανένα πολιτικό χάρισμα, ότι περιστοιχίζεται από ανίκανους, αμφιβάλλω ακόμα για τις πνευματικές του ικανότητες. Όμως την κρίσιμη στιγμή έδρασε. Η Ελλάδα επιβιώνει χάρη σε δανειακές συμβάσεις που είναι από τις μεγαλύτερες στην ιστορία και φυσικά οφείλει να τηρήσει τους όρους των δανειστών της. Οι τσάμπα μαγκιές όσων μιλάνε για εκχώρηση κυριαρχικών δικαιωμάτων δεν περνάνε πια. Η κυβέρνηση νομοθετεί: καταργεί δήμους αγνοώντας πολλά τοπικά συμφέροντα, καταργεί ζημιογόνους οργανισμούς, εισηγείται μέτρα.\nΝαι, όλα γίνονται καθ' υπόδειξη της τρόικα. Ναι, πλήττονται τα χαμηλά κοινωνικά στρώματα. Ναι, πρόκειται για αποφάσεις ανάλγητες και αντιλαϊκές. Το ερώτημα είναι αν γινόταν αλλιώς. Διότι, αν και κανείς δεν αρνείται τα παιδαριώδη λάθη του ΠαΣοΚ, η πικρή πραγματικότητα είναι πως δεν υπήρχε αξιόπιστη εναλλακτική. Δεν αρκεί να μιλάμε για τους άχρηστους και ανόητους που μας κυβερνάνε. Αν οι επόμενοι θα είναι ο Σαμαράς, ο Φαήλος και ο Μυταράκης, γιατί να ξαναπεράσουμε την τραγωδία από την αρχή;\nΣυγκεκριμένα, δύο πρόσφατες αποφάσεις μου αρκούν:\nΗ πρώτη είναι η κατάργηση του ασύλου. Θυμηθείτε τι γινόταν επί Γιαννάκου για έναν νόμο πολύ πιο δειλό και άτολμο. Η Διαμαντοπούλου (αντιπαθέστατο τέκνο του κομματικού σωλήνα, νομάρχης στα 25, άπειρη παιδούλα) τόλμησε. Και ο Σαμαράς που παριστάνει τον δεξιό, έμεινε για πολλοστή φορά πίσω από το ίδιο το εκλογικό κοινό του: αγνοώντας τι σημαίνει για κάθε "δεξιό" το άσυλο, ξεκίνησε να καταψηφίσει το νομοσχέδιο! Τι συνεπής και αξιοπρεπής πολιτικός!\nΗ δεύτερη, η κατάργηση της ΕΤ-1. Ένας κάποιος Μόσιαλος, που η ΝΔ βλάκα ανεβάζει ηλίθιο κατεβάζει, μέσα σε 15 μέρες αποφάσισε το κλείσιμο του κρατικού καναλιού που δεν έβλεπε κανένας. Αλήθεια όλοι αυτοί που πόνεσαν την ΕΤ-1 πόσα προγράμματά της παρακολουθούσαν; Όσοι ζητάνε μείωση της χρηματοδότησης της ΕΡΤ επειδή κλείνει το Σπορ+, τι παραπάνω είχαν πληρώσει όταν ξεκίνησε να εκπέμπει το ψηφιακό μπουκέτο και γιατί χαίρονται να πετάνε τα λεφτά τους;\nΜέσα σε όλους αυτούς οι περισσότεροι είναι πράγματι σκάρτοι. Ο γελοίος Λοβέρδος πηγαινοφέρνει τις συγχωνεύσεις των νοσοκομείων επί μήνες. Τελικά, αντί για συγχωνεύσεις, αποφάσισε απλό περιορισμό των διοικητών. Μικρός και άβουλος, αντί να συντάξει εκ νέου τον υγειονομικό χάρτη της χώρας, χρονοτριβεί. Ο Καστανίδης εξαιρεί ΚΑΠΗ από τις συγχωνεύσεις, ο υπουργός Οικονομικών αναιρεί τις υπογραφές του με συμφωνίες κάτω από το τραπέζι, ο Ρέππας παζαρεύει με τους ταξιτζήδες.\nΌμως, σωστές ή λάθος, η κυβέρνηση αυτή τολμά να πάρει αποφάσεις. Αποφάσεις που η ΝΔ υπό πολύ πιο ευνοϊκές συνθήκες ούτε καν διανοήθηκε.\nΣήμερα το ΠαΣοΚ έχει έναν μόνο αντίπαλο: τον εαυτό του. Αν πολιτικάντηδες τύπου Ρέππα, Καστανίδη, Λοβέρδου κλπ δεν πάνε σπίτια τους μαζί με τους υπόλοιπους συνδικαλιστάδες και πρασινοφρουρούς είμαστε καταδικασμένοι. Όμως, στον αντίποδα, η ΝΔ έρχεται με χειρότερους.\nΤο δίλημμα σήμερα είναι αν η προσωπική ζημία από τον περιορισμό των αποδοχών μας και την αύξηση των φόρων βαρύνει περισσότερο από το εθνικό συμφέρον στο ατομικό μας ζύγι. Ούτως ή άλλως κανένας δεν πρόκειται να μας επιστρέψει λεφτά. Το μόνο που μένει είναι να πιέσουμε ώστε οι δικές μας θυσίες να μην πάνε πάλι στον βρόντο.\nΜπροστά στην κάλπη ο καθένας πρέπει να πάρει τις αποφάσεις του. Για μένα η απόφαση είναι δύσκολη, αλλά την έχω ήδη πάρει. Ανατριχιάζω που το γράφω, δεν το κρύβω, αλλά δεν μπορώ να μην ψηφίσω ΠαΣοΚ. Εγώ δεν άλλαξα, δεν απαρνούμαι το συντηρητικό ιδεολογικό δυναμικό για το οποίο μίλησα στην αρχή. Άλλαξε, όμως, το ΠαΣοΚ, άλλαξε και η ΝΔ.\nΤο μεν πρώτο παριστάνει το σοσιαλιστικό κίνημα αλλά τολμά να λάβει νεοφιλελεύθερες, "δεξιές" αποφάσεις, ενώ η ΝΔ παριστάνει τη δεξιά, αλλά ταυτίζεται με την ελεεινή αντιπολίτευση του "όχι σε όλα" που μόνο στο ΚΚΕ ταιριάζει. Δεν μπορώ να μη στηρίξω μια κυβέρνηση που κινείται στην κατεύθυνση όσων ζητώ επί χρόνια για να κυνηγήσω τη χίμαιρα ενός αποτυχημένου πολιτικάντη που πάλι θέλει να μοιράσει λεφτά.\nΑυτή είναι μία απόφαση δύσκολη. Αλλά για κάθε πολίτη που νοιάζεται για το καλό της χώρας του και δεν πονάει καμία κομματική "φανέλα" είναι η μόνη έντιμη.\nΤα δικά του λέει ο adekastos στις 11:26 π.μ. Δεν υπάρχουν σχόλια: Σύνδεσμοι\nΕτικέτες Κοινωνία, ΠΑΣΟΚ, Πολ. Άνοιξη (Νέα ΝΔ)\nΠοιοι θα έχουν βγει χαμένοι τότε άραγε;\nΗ λειτουργία και ανάπτυξη των ελληνικών ιστολογίων υπήρξε στρεβλή γιατί υπήρξε σπασμωδική. Στο νέο μέσο αποδόθηκαν ανύπαρκτες διαστάσεις, με κυριότερο λάθος τον χαρακτηρισμό του ως ενημερωτικό, και όχι απλά ως μέσο επικοινωνίας. Ακόμη χειρότερα, λειτούργησε και ως μέσο πληροφόρησης, με αποτέλεσμα όλοι όσοι ενέπαιζαν τους τηλεοπτικούς δημοσιογραφικούς αστέρες για το επίπεδό τους, να ασπαστούν την ανεξέλεγκτη, ανώνυμη και ανεύθυνη ερασιτεχνική δημοσιογραφία.\nΌσοι ξορκίζουν τα ιντερνετικά καλούδια δε διαφέρουν σε τίποτε από τη γιαγιά που αντιμετώπιζε την τηλεόραση ως σατανά, στη γνωστή γελοιογραφία. Οφείλουμε να είμαστε ανοικτοί στην τεχνολογία, απλά και μόνο διότι σε αντίθετη περίπτωση οι εξελίξεις θα μας προσπεράσουν. Δεν τίθεται λοιπόν ερώτημα για το αν τα blog είναι "καλό ή κακό". Κακός είναι ο τρόπος με τον οποίο αντιμετωπίστηκαν.\nΕάν από την αρχή αποδεχόμασταν κάθε πληροφορία ως δυνητικά αναληθή, το νέο μέσο δε θα είχε τον αντίκτυπο που απέκτησε, αλλά σίγουρα θα λειτουργούσε μέσα σε ένα πλαίσιο περισσότερο ρεαλιστικό. Αντιθέτως, η φράση "το έγραψαν τα blog" έχει σχεδόν αντικαταστήσει το κλασικό "το είπε η τηλεόραση". Μόνο που η τηλεόραση, η εφημερίδα κ.λπ. λογοδοτεί (όπως και όσο λογοδοτεί). Το ίδιο δεν ίσχυε για τους bloggers.\nΤο πρόβλημα δεν περιορίζεται φυσικά στον αναγνώστη (όπως αντίστοιχα στον τηλεθεατή) που κάνει επιλογές "χαμηλού επιπέδου". Πριν από έναν χρόνο η τραγική δολοφονία ενός δημοσιογράφου, διαχειριστή ιστολογίου που φιλοξένησε κατά καιρούς τις πιο ελεεινές αναρτήσεις και σχόλια, έβαλε στη συζήτηση την ευθύνη ημών, των ιστολογούντων. Δεν έχει σημασία κατά πόσον υπάρχουν ή όχι στοιχεία οργανωμένου εγκλήματος, με διαδικτυακές σπείρες που εκβιάζουν, συκοφαντούν ή υποκινούν άνομες συμπεριφορές. Αυτό που έχει σημασία είναι το ποιοι είμαστε και τι επιδιώκουμε -αν επιδιώκουμε κάτι.\nΠαρότι στα περισσότερα ιστολόγια επαναλαμβάνονται ανούσιες κοινοτυπίες, πολλοί "επαναστάτες" bloggers απεκαταστάθησαν στα κλασικά ΜΜΜ, αυτά ακριβώς που υποτίθεται ότι θα κατέλυαν. Αντιστρόφως, πίσω από δημοφιλή ιστολόγια κρύφτηκαν δημοσιογράφοι (κατά κανόνα της κακιάς ώρας), που βρήκαν εκεί τον τρόπο για να παρακάμψουν νόμους και δεοντολογία. Η ανοησία του "κινήματος των bloggers" δε βελτίωσε σε τίποτε τον δημόσιο διάλογο.\nΔικαίως ή αδίκως, από την πρώτη στιγμή λειτουργίας αυτού του blog επιχειρηματολογώ καταρρίπτοντας όλα τα στερεότυπα που συνοδεύουν το νέο μέσο. Με το νομοσχέδιο που ετοιμάζει το υπουργείο Δικαιοσύνης μάλλον, τελικά, δικαιώνομαι πικρά. Η περίφημη διαδικτυακή "αυτορρύθμιση" δε λειτούργησε. Είναι τραγικό, αλλά ποτέ άλλοτε η ανθρωπότητα δεν είχε στη διάθεσή της τόσες παραστάσεις, τόσες αφορμές και τόσες ευκαιρίες για διάλογο, και ποτέ άλλοτε αυτός ο διάλογος δεν υπήρξε χαμηλότερης στάθμης. Η αυτοδιαχείριση δεν απέβαλε τα αισχρά "ενημερωτικά" blog, αλλά τα κατέστησε παντοδύναμα.\nΤο ερώτημα δεν είναι πλέον αν η ανωνυμία παραμένει ή όχι δικαίωμα, αλλά να αντιληφθούμε τις αιτίες που κατέστησαν αναγκαία την άρση της. Δε φταίει ούτε το υπουργείο, ούτε το ίδιο το μέσο, αλλά όλοι όσοι το κακοποιήσαμε.\nΚαι είναι πραγματικά κρίμα, για τον πιο απλό αλλά ξεχασμένο λόγο: Όλοι πρέπει να έχουμε το θάρρος της γνώμης μας και, στο βαθμό που μπορούμε να την τεκμηριώσουμε, οφείλουμε (πρώτα στον εαυτό μας) να βγούμε μπροστά, καθαρά και δυνατά, χωρίς να κρυβόμαστε. Όμως οι ανώνυμες αναρτήσεις αποδεσμεύουν το κείμενο από την υπογραφή του συντάκτη του και όλο το βάρος δεν πέφτει στο ποιος γράφει, αλλά στο τι γράφει. Και η ουσία περιορίζεται στο ουσιαστικό. Ακριβώς, δηλαδή, το αντίθετο από αυτό που μας θύμισε ο κ. Μανδραβέλης (Ποιος το είπε αυτό;... Α, δεν έχει καμιά σημασία.). Αυτό που έχει σημασία πρέπει να είναι η τεκμηρίωση μιας άποψης, όχι η ταυτότητα όποιου τη διατυπώνει.\nΜε την ανάμιξη προσωπικών απόψεων και πληροφόρησης το παιχνίδι αλλάζει. Μία αστοιχείωτη θέση απορρίπτεται από τον αναγνώστη, αλλά η δημοσίευση ανακριβών πληροφορών μπορεί να προκαλέσει τεράστια ζημία και προφανώς πρέπει να διώκεται ποινικά.\nΚάποτε υποστήριξα ότι το ιστολόγιο είναι απλά ένα χόμπι. Κάποιοι δεν καταλάβαιναν ότι ένα χόμπι μπορεί να μην έχει τη βαρύτητα του μέσου ενημέρωσης, αλλά είναι χαλαρό και ελεύθερο. Αφού κάθε ανοησία που γράφεται και αναρτάται προς δημόσια θέα αντιμετωπίζεται πια σαν τηλεγράφημα του Associated Press, οι όροι του παιχνιδιού μοιραία θα αλλάξουν.\nΚαι στοιχηματίζω τα πενιχρά μου υπάρχοντα ότι με την άρση της ανωνυμίας (αν εφαρμοστεί συνολικά -που δεν το πιστεύω) τα λίγα αξιόλογα ιστολόγια θα χαθούν, αλλά τα ελεεινά και τρισάθλια θα ζήσουν και θα συνεχίσουν να βασιλεύουν.\nΤα δικά του λέει ο adekastos στις 7:40 μ.μ. Δεν υπάρχουν σχόλια: Σύνδεσμοι\nΤα δικά του λέει ο adekastos στις 7:47 μ.μ. Δεν υπάρχουν σχόλια: Σύνδεσμοι\nΤο γεγονός ότι ο Κυριάκος Μητσοτάκης, η Έλσα Παπαδημητρίου και ο Σωτήρης Χατζηγάκης επιθυμούν να υπερψηφίσουν το μεσοπρόθεσμο είναι γνωστό. Ανεξάρτητα από τα αισθήματα μας έναντι των τριών, η στάση τους διαφέρει από αυτήν των βουλευτών του ΠαΣοΚ. Αθανασιάδης, Αντωνίου, Κουρουπλής και Ρομπόπουλος δικαιούνται να ομνύουν στο όνομα του Ανδρέα και του (κατ' αυτόν) σοσιαλισμού. Προφανώς τα μέτρα έρχονται σε αντίθεση με την "ιδεολογία" τους και η ηρωική έξοδος από το καράβι που βουλιάζει μάλλον έχει ως στόχευση και την εγγραφή παρακαταθήκης για το μέλλον.\nΟι βουλευτές της ΝΔ, ωστόσο, μάλλον κινούνται με περισσότερο αγνές προθέσεις. Τα μέτρα δημοσιονομικής αυστηρότητας θεωρητικά ταιριάζουν στη "δεξιά", η αποφυγή της χρεοκοπίας είναι ο μεγάλος εθνικός στόχος και εξασφαλίζουν ήσυχη συνείδηση.\nΈτσι είναι; Δε νομίζω ότι μπορεί κανείς να σκεφτεί κάτι άλλο.\nΣτον όμορφο κόσμο της ΝΔ ο Σαμαράς είναι ο απόλυτος εσωκομματικός κυρίαρχος, έστω και αν τον παίρνουν στα σοβαρά μόνο ο Φαήλος και ο Χρύσανθος. Έχει, λέει, επαναϊδεολογικοποιήσει το κόμμα. Αυτό είναι αλήθεια, μόνο που η ιδεολογία του δεν έχει σχέση καμία ούτε με τη δεξιά, ούτε με τον ριζοσπαστικό φιλελευθερισμό (για να μην ξεχνιόμαστε). Η επαναϊδεολογικοποίηση στην πραγματικότητα είναι νόθευση με τα πλέον λαϊκιστικά και αντιπαραγωγικά μοτίβα της σκληρότερης κομμουνιστικής αριστεράς.\nΚάθε σοβαρός βουλευτής της ΝΔ δεν μπορεί παρά να ασφυκτιεί στο πλάι του Σαμαρά. Η κυβέρνηση άλλαξε, αλλά είναι οι ίδιοι άνθρωποι που πριν δύο χρόνια επιχειρηματολογούσαν για την ανάγκη λήψης μέτρων λιτότητας. Σήμερα είναι το λιγότερο γελοίο να υπερασπίζονται την πολιτική φοροελαφρύνσεων - (ψευτο)ανάπτυξης. Ο Σαμαράς, αν μη τι άλλο, δεν έχει αντιληφθεί τη σοβαρότητα της κατάστασης.\nΥπερψήφιση του μεσοπρόθεσμου από τους 3 θα σημάνει το πολιτικό τους τέλος. Η διαγραφή θα είναι μοιραία και τα νεοπαγή ή μελλοντικά κόμματα δεν εμφανίζουν προοπτική. Η Ντόρα δεν έχει δυναμική, ο Μάνος τα έχει προ πολλού παρατήσει, ενώ τα σενάρια για σημιτικό κόμμα υπό τον Γιώργο Φλωρίδη προκαλούν γέλωτα. Σε αντίθεση με τους βουλευτές του ΠαΣοΚ που ελπίζουν ότι θα ηρωοποιηθούν υπερασπιζόμενοι τα σοσιαλιστικά ιδεώδη, η πίστη στον φιλελευθερισμό θα μείνει αδικαίωτη.\nΑς είναι. Από τους αντιπροέδρους Αβραμόπουλο και Δήμα, στον Χατζηδάκη και τον Δένδια, τον Άρη, την Έλσα, τον Κυριάκο και τον Χατζηγάκη, μόνο ο Σαμαράς και οι "σύντροφοι εν όπλοις" δεν έχουν αντιληφθεί το διακύβευμα της ψηφοφορίας.\nΌταν οι βουλευτές του ΠαΣοΚ ένιωσαν ότι χάνουν το κόμμα τους ετοιμάστηκαν να ρίξουν τον Πρωθυπουργό στον Καιάδα. Οι νεοδημοκράτες χάνουν την ψυχή τους, αλλά δεν τολμούν να στείλουν στα τσακίδια ένα γελοίο ανθρωπάκι, που ο Καραμανλής και τα αντιμητσοτακικά αντανακλαστικά τους έφεραν στην ηγεσία, πριν η χώρα πληρώσει και πάλι τις ανοησίες του.\nΤα δικά του λέει ο adekastos στις 11:02 π.μ. Δεν υπάρχουν σχόλια: Σύνδεσμοι


Ξεκίνησε προπονήσεις ο Γκαρσία στον ΠΑΟΚ! | Onsports.gr\nhome ΠοδόσφαιροSuper LeagueΞεκίνησε προπονήσεις ο Γκαρσία στον ΠΑΟΚ! Κοινοποιήστε\nΞεκίνησε προπονήσεις ο Γκαρσία στον ΠΑΟΚ!\tΣυντάκτης: Onsports Team\nΔημοσίευση: Δευτέρα, 18 Ιουνίου 2012 17.59\nΠαράδειγμα προς μίμηση ο Πάμπλο Γκαρσία, που ξεκίνησε προπονήσεις στον ΠΑΟΚ από τη Δευτέρα (18/06).\tΈδειξε τον δρόμο των ανανεώσεων πριν από αρκετό καιρό και τη Δευτέρα (18/06) προχώρησε σε μία κίνηση που αποτελεί παράδειγμα προς μίμηση. Ο Πάμπλο Γκαρσία άρχισε προπονήσεις στις εγκαταστάσεις του Λόλα στη Σουρωτή υπό την επίβλεψη του γυμναστή, Γρηγόρη Καβαλιεράτου, προκειμένου να είναι σε καλή κατάσταση όταν ξεκινήσει το πρόγραμμα προετοιμασίας... Κατηγορία: Super League


Κορωνοϊός: Στο «κόκκινο» η Αττική - Τι ανησυχεί τους ειδικούς | Athens Voice\nΈντονη ανησυχία και προβληματισμό στους ειδικούς προκαλεί η επιδημιολογική εικόνα της Αττικής τα τελευταία εικοσιτετράωρα.\nΣτο «κόκκινο» βρίσκεται η επιδημιολογική κατάστασης της Αττικής τις τελευταίες ημέρες, με τους λοιμωξιολόγους να εκφράζουν την έντονη ανησυχία τους για το άμεσο μέλλον.\nΣυγκεκριμένα, όπως ανακοίνωσε ο ΕΟΔΥ, στην Αττική επιβεβαιώθηκαν 409 από τα συνολικά 858 νέα κρούσματα κορωνοϊού της Τετάρτης 27 Ιανουαρίου.\nΟ Κεντρικός Τομέας Αθηνών δίνει για δεύτερο 24ωρο τριψήφιο νούμερο νέων μολύνσεων Covid-19 (104). Ακολουθεί ο Βόρειος Τομέας Αθηνών με 76 και ο Δυτικός Τομέας Αθηνών με 63. Την πρώτη 4άδα κλείνει η Ανατολική Αττική με 49.\nΣύμφωνα με τους ειδικούς, υπάρχει συνεχής αύξηση επιβεβαιωμένων κρουσμάτων στην Αττική και το Rt, δηλαδή ο δείκτης μεταδοτικότητας, βρίσκεται στο 0,98 τη στιγμή που το όριο συναγερμού είναι το 1, όριο το οποίο ίσως αγγίξει η περιφέρεια.\nLockdown: Πολύ κοντά η επαναλειτουργία της εστίασης\nΑναλυτικά, τα στοιχεία του ΕΟΔΥ για την Αττική:\nΑνατολική Αττική: 49\nΔυτικός Τομέας Αθηνών: 63\nΟι σκέψεις για lockdown\nΈνα ακόμα lockdown τοπικού χαρακτήρα για τον νομό Αττικής δεν έχει πέσει πάνω στο τραπέζι επίσημα, όπως αφήνουν να εννοηθεί οι αρμόδιοι φορείς.\nΘωμαΐδης: Αναμέναμε μεγαλύτερη αποκλιμάκωση\nΜάλιστα, όπως είχαν επισημάνει αρκετές φορές οι ειδικοί, ο «κώδωνας» του κινδύνου θα σημάνει όταν ξεπεραστεί και πάλι ο τετραψήφιος αριθμός κρουσμάτων και αυξηθούν οι διασωληνωμένοι στις ΜΕΘ.\nΕιδικότερα, μία μικρή πίεση στο σύστημα υγείας και συγκεκριμένα της Αθήνας, θα προκαλέσει έντονο πρόβλημα στην διαχείριση των ασθενών, που θα προκύψουν.\nΠάντως, ως προς το lockdown ο κ. Σύψας εκτίμησε πως αυτή η εξέλιξη θα έρθει μόνο «αν έχουμε κακά επιδημιολογικά στοιχεία σε πολλές περιοχές της χώρας ταυτόχρονα».\nΈντονη ανησυχία εκφράζουν οι λοιμωξιολόγοι για την κατάσταση, που επικρατεί στην Αττική. Ένα σημαντικό πρόβλημα είναι αυτό και της ύπαρξης της μετάλλαξης του κορωνοϊού στη χώρα, κάτι που επιβαρύνει την αντιμετώπιση του. Από την πλευρά του, ο κ. Σύψας τόνισε πως «έχουμε εστίες της μετάλλαξης με σημαντικότερη από αυτές να είναι η Αττική».\nΑκόμα, ο Σύψας υπογράμμισε ότι στις περιοχές που θα μπαίνουν στο «κόκκινο», θα λαμβάνονται αυστηρά μέτρα, χαρακτηρίζοντας ωστόσο «καταστροφικό» το ενδεχόμενο να κλείσουν και τα δημοτικά σχολεία.\nΟ κ. Γώγος τόνισε πως «υπάρχουν περιοχές της χώρας που επιδημιολογική εικόνα δείχνει να χειροτερεύει και μάλλον αυτή η πορεία θα συνεχιστεί. Μέσα σε αυτές τις περιοχές είναι και η Αττική, με μεγαλύτερο προβληματισμό να υπάρχει για το κέντρο της Αθήνας, το Μενίδι και την Κηφισιά».\nΑκόμα, επεσήμανε πως «μια αύξηση ήταν αναμενόμενη λόγω της κινητικότητας που προκλήθηκε από το άνοιγμα της αγοράς».\nΟ υπουργός Υγείας, Βασίλης Κικίλιας, μάλιστα, στη χθεσινή ενημέρωση για την πορεία της πανδημίας, υπενθύμισε ότι η κυβέρνηση αξιολογεί, σε καθημερινή βάση, τα επιδημιολογικά στοιχεία και με βάση τις εισηγήσεις των ειδικών προχωρά στη λήψη ή μη μέτρων. Ο ίδιος έκανε ειδική μνεία στις περιοχές που δημιουργούν έντονες ανησυχίες, συμπεριλαμβανομένης και της Αττικής, που προβληματίζει με τη συγκέντρωση των μισών ημερήσιων κρουσμάτων.\nΈκτακτη συνεδρίαση Επιδημιολόγων σήμερα, Πέμπτη 28.1\nΣυνεδριάζουν εκτάκτως στις 19:00 το απόγευμα της Πέμπτης 28 Ιανουαρίου οι Επιδημιολόγοι της Επιτροπής Εμπειρογνωμών, προκειμένου να εξετάσουν τα επιδημιολογικά δεδομένα των τελευταίων 24ωρων και την επιβάρυνση που παρατηρείται στην Αττική.\nΣύμφωνα με την ΕΡΤ, οι επιδημιολόγοι αναμένεται να κάνουν εισήγηση στην κρίσιμη συνεδρίαση της Ολομέλειας της Επιτροπής Εμπειρογνωμόνων την Παρασκευή, όπου θα εξεταστεί εκ νέου το άνοιγμα των Γυμνασίων και Λυκείων, που έχει αποφασιστεί για τη Δευτέρα 1η Φεβρουαρίου. Επιπλέον, πληροφορίες αναφέρουν ότι θα εξεταστούν αναλυτικά και τα στοιχεία για τις μεταλλάξεις.\nΜέλη της επιτροπής, όπως αναφέρουν πληροφορίες, θα εισηγηθούν να μην ανοίξουν την ερχόμενη Δευτέρα 1η Φεβρουαρίου τα Γυμνάσια και τα Λύκεια - τουλάχιστον στην Αττική. «Έχω εξαιρετικές αμφιβολίες με τα νούμερα που βλέπω να ανοίξουν γυμνάσια – λύκεια τουλάχιστον Αττική, αλλά αν η Αττική μπει στο κόκκινο δεν θα ανοίξουν όπως δεν έχουν ανοίξει σε καμία περιοχή της Ελλάδας», είπε σήμερα στον ΣΚΑΪ, ο καθηγητής Νίκος Σύψας. Σε σημερινές του δηλώσεις ο καθηγητής και μέλος της Επιτροπής Λοιμωξιολόγων, Χαράλαμπος Γώγος, άφησε ανοικτό το ενδεχόμενο ανατροπής της απόφασης για το άνοιγμα της δευτεροβάθμιας εκπαίδευσης.


Τσίπρας: 'Έχουμε ανίκανη και κυνική κυβέρνηση'\nΤσίπρας: "Έχουμε ανίκανη και κυνική κυβέρνηση"\n"Έφεραν ΠΝΠ γιατί δε θα ψήφιζαν ούτε οι βουλευτές τους", είπε ο πρόεδρος του ΣΥΡΙΖΑ Αλέξης Τσίπρας από την Άρτα, αναφερόμενος στους χειρισμούς της κυβέρνησης στο μεταναστευτικό\nnews247 12 Φεβρουαρίου 2020 17:15\nΜιλώντας για την κατάσταση στα νησιά επί κυβέρνησης ΣΥΡΙΖΑ ανέφερε ο Αλέξης Τσίπρας: «Αφήσαμε τα νησιά μας σε δύσκολη μεν κατάσταση, αλλά ελεγχόμενη.\nΜε καθημερινή έγνοια και σχέδιο. Να μην αδικήσουμε κανέναν. Και να αντιμετωπίσουμε τη δυσκολότερη προσφυγική κρίση που είχε ξεσπάσει από τον Δεύτερο Παγκόσμιο Πόλεμο και μετά, και ξέσπασε στη δική μας την πλάτη. Την ώρα που αντιμετωπίζαμε και τη χρεωκοπία της χώρας».\n«Εμείς που δεν ξέραμε, εμείς που ήμασταν ερασιτέχνες. Και ήρθαν τώρα οι άριστοι και οι επαγγελματίες», σημείωσε θυμίζοντας εμμέσως τις επικρίσεις της Νέας Δημοκρατίας εκείνη την περίοδο, και αμέσως μετά αναρωτήθηκε σκωπτικά: «Και τι έκαναν οι άριστοι;».«Πέντε χιλιάδες τους αφήσαμε στη Μόρια και ήταν η ντροπή του πλανήτη, έτσι μας λέγανε. Και σήμερα έχουν 25000 ανθρώπους στοιβαγμένους μέσα στα σκουπίδια και δεν είναι η ντροπή του πλανήτη. Είναι απλά μια καθημερινή ημέρα, Τετάρτη και αύριο θα είναι Πέμπτη γι’ αυτούς. Δεν τρέχει τίποτα» πρόσθεσε.\nΟ κ. Τσίπρας έκανε ιδιαίτερη μνεία στην πράξη νομοθετικού περιεχομένου για τις επιτάξεις, τονίζοντας πως «αποφάσισαν χθές να νομοθετήσουν με πράξη νομοθετικού περιεχομένου, ενώ η Βουλή είναι ανοιχτή. Πράξεις νομοθετικού περιεχομένου το Σύνταγμα προβλέπει μόνο σε καταστάσεις έκτακτης ανάγκης και όταν δεν υπάρχει δυνατότητα νομοθέτησης στη Βουλή. Πράξεις νομοθετικού περιεχομένου δημοκρατικές κυβερνήσεις δεν επιλέγουν παρά μόνο όταν υπάρχει πολύ σοβαρή αιτία για να τις προκαλέσει. Και βεβαίως δεν φτάνει ότι έκαναν ΠΝΠ ενώ η Βουλή είναι ανοιχτή», τόνισε και εξήγησε γιατί η κυβέρνηση πήρε αυτή την απόφαση: «προφανές το γιατί το κάνανε. Διότι δεν θα τους ψηφίζανε ούτε οι βουλευτές τους αν φέρνανε το νομοσχέδιο για την επίταξη προκειμένου να χτίσουν φυλακές στα νησιά. Δεν θα τους ψηφίζανε οι βουλευτές τους στα νησιά, αλλά και ούτε κι άλλοι ενδεχομένως. Το έχουμε δει ξανά να συμβαίνει». Παράλληλα, χαρακτήρισε «κατάφωρα αντισυνταγματική» τη νομοθέτηση με ΠΝΠ, ενώ τόνισε ότι «το κυριότερο είναι ότι δεν θα λύσουν το πρόβλημα, όπως δε θα το λύσουν με τις ανοησίες που μας λένε ότι θα φτιάξουν φράχτη πλωτό δυόμιση χιλιόμετρα. Ενώ οι ακτές μας στο Αιγαίο είναι δεκάδες χιλιάδες χιλιόμετρα.\nΕίπαν ότι θα λύσουν το πρόβλημα των προσφυγικών ροών με ένα πλωτό φράχτη απ’ αυτούς που χρησιμοποιούν για να μαζεύουνε τις τσούχτρες στις παραλίες – λες και οι πρόσφυγες και οι μετανάστες που έρχονται είναι τσούχτρες – κι απ’ αυτούς που βάζουνε για να μαζεύουνε όταν έχει καμιά διαρροή πετρελαίου στη θάλασσα». «Δεν είναι ανόητοι. Το κάνουν γιατί τους ενδιαφέρει η επικοινωνία, σου λέει σε κάποιους θα πιάσει αυτό ότι κάτι κάνουμε. Και βεβαίως, 500.000 είναι, όλο και κάποια μίζα θα παίξει και σε αυτό. Όπως γνωρίζουμε και σε άλλα μεγάλα θέματα, όπως οι ταυτότητες, για παράδειγμα, που η Όλγα η Γεροβασίλη είχε φτιάξει τον διαγωνισμό, είχε προχωρήσει την προκήρυξη του διαγωνισμού και το πρώτο πράγμα που έκαναν όταν την αντικατέστησαν να πάρουν πίσω τον διαγωνισμό που είχε δρομολογηθεί», επισημαίνοντας ότι «αυξάνουν το κόστος 200 εκ ευρώ».\nΠοιοι πλήρωσαν το μάρμαρο\nΣε ό,τι αφορά στη δήλωση του υπουργού Οικονομικών κ. Σταϊκούρα, ο Αλέξης Τσίπρας είπε ξεκάθαρα: «εγώ αισθάνομαι ντροπή από αυτή τη δήλωση. Το μάρμαρο την κρίσης το πλήρωσαν αυτοί που είδαν τους μισθούς τους σε μια μέρα να μειώνονται κατά 40 – 50%, αυτοί που είδαν τις συντάξεις τους να μειώνονται 40-50%. Και δεν ξεχνάνε ποιοι κυβερνούσαν όταν συνέβαιναν αυτά. Οι τράπεζες ανακεφαλαιοποιήθηκαν μέσα από το υστέρημα του ελληνικού λαού με 68 δισεκατομμύριοα ευρώ. Δεν γινόταν αλλιώς, ναι, αλλά όχι και να λέμε ότι πλήρωσαν το μάρμαρο της κρίσης» πρόσθεσε.Εκτίμησε δε, ότι ο Υπουργός Οικονομικών τα λέει αυτά «για να στρώσει το χαλί για αυτό το οποίο έρχεται, για τους πλειστηριασμούς της πρώτης κατοικίας, που ετοιμάζονται όπως μας δήλωσε ένας άλλος σπουδαίος υπουργός της κυβέρνησης, ο κ. Γεωργιάδης, που όταν δεν επιτίθεται με ρατσιστικό λεξιλόγιο στους πρόσφυγες και τους μετανάστες, λέει τα πράγματα σταράτα. Λέει: μη χαλάσουμε τις καρδιές μας, από πρώτη Μαΐου δεν υπάρχει καμία προστασία στην κατοικία, όποιος πρόλαβε, πρόλαβε. Όποιος πρόλαβε με τον ΣΥΡΙΖΑ να προστατευτεί, γιατί ο ΣΥΡΙΖΑ είχε έγνοια να προστατέψει το βιος και την πρώτη κατοικία των Ελλήνων πολιτών, πρόλαβε. Από πρώτη Μαΐου τέρμα, μας είπε. Γι΄αυτό λοιπόν λένε όσα λένε για τις τράπεζες που δήθεν πλήρωσαν το μάρμαρο και τώρα πρέπει να τις διευκολύνουμε, να τις ενισχύσουμε, βγάζοντας στο σφυρί την πρώτη κατοικία των Ελλήνων πολιτών που δεν πληρώνουν, όχι γιατί είναι στρατηγικοί κακοπληρωτές, αλλά γιατί είδαν τους μισθούς τους να μειώνονται ραγδαία κατά τη διάρκεια της κρίσης, 50 και 60% μειώσεις ή και 100% μειώσεις γι’ αυτούς που μείναν άνεργοι. Η ανεργία έφτασε στο 29% το 2012 -2014. Αυτό δεν συνέβη πουθενά αλλού στην Ευρώπη παρά μονάχα στην Ελλάδα».\nΠρος το τέλος της ομιλίας του ο Αλέξης Τσίπρας είπε πως έχουμε να κάνουμε με «μια κυβέρνηση που είναι κυνική και ανίκανη ταυτόχρονα». Και τόνισε: «Δεν ξέρω τι είναι χειρότερο ότι είναι κυνική ή ότι είναι ανίκανη. Ένα πράγμα όμως ξέρω και θέλω να σας το πω με απόλυτη ειλικρίνεια. Δικαιωνόμαστε που λέγαμε προεκλογικά ότι αν έρθουν στην εξουσία θα είναι πισωγύρισμα για τον τόπο και για τον λαό». Αναφερόμενος, τέλος, στο ενδεχόμενο πρόωρων εκλογών, ο πρόεδρος του ΣΥΡΙΖΑ τόνισε πως «λένε κάποιοι: μα γιατί δεν ζητάς εκλογές, λοιπόν; Θα σας πω. Δεν χρειάζεται να τις ζητήσω εγώ. Θα τις κάνουν από μόνοι τους μπροστά στα αδιέξοδα που έχουνε βρεθεί. Και προκειμένου να προλάβουν τα χειρότερα. Και απαντάμε: θα είναι καλοδεχούμενες, όχι για να προλάβουμε τα χειρότερα γι’ αυτούς, αλλά για να προλάβουμε τα χειρότερα για τον τόπο και για τον λαό μας. Και για να ξαναγυρίσουμε σε τροχιά προόδου για τη χώρα μας».\nΠΕΡΙΣΣΟΤΕΡΑ: Αλέξης Τσίπρας, ΣΥ.ΡΙΖ.Α., Χρήστος Σταϊκούρας, Νέα Δημοκρατία


5 λίβρες διαφορά απώλειας βάρους Σχετικές αναρτήσεις\nΩστόσο, "το βάρος μπορεί να 5 λίβρες διαφορά απώλειας βάρους όταν το νομισματικό καρότο έχει φύγει". Η ιστορία προέρχεται από μια δοκιμή που διερεύνησε αν η παροχή στους ανθρώπους ενός οικονομικού κινήτρου για να χάσουν βάρος είχε οποιαδήποτε επίδραση στην απώλεια βάρους.\nΠάνω από οκτώ μήνες, οι παχύσαρκοι που έλαβαν το κίνητρο ενώ συμμετείχαν σε πρόγραμμα χάσουν βάρος μόνο βάρους έχασαν σημαντικά μεγαλύτερο βάρος από ό, τι σε προγράμματα παρακολούθησης και μόνο. Το όφελος όμως δεν παρέμεινε και εννέα μήνες μετά τη λήξη της δοκιμής, δεν υπήρξε σημαντική διαφορά στην απώλεια βάρους μεταξύ των ομάδων.\nΌπως και σε προηγούμενες μελέτες, αυτή η έρευνα διαπίστωσε ότι ενώ τα οικονομικά κίνητρα λειτουργούν κατά τη διάρκεια της περιόδου εφαρμογής τους, φαίνεται ότι δεν έχουν καμία επίδραση στην απώλεια βάρους μακροπρόθεσμα.\nΗ μελέτη είναι μια χρήσιμη συμβολή στο αυξανόμενο ενδιαφέρον για "συμπεριφοριστική οικονομία" - δίνοντας στους ανθρώπους οικονομικά κίνητρα για να κάνουν αλλαγές στον τρόπο ζωής. Η μελέτη 5 λίβρες διαφορά απώλειας βάρους στην επιστημονική επιθεώρηση General Internal Medicine.\nΤι είδους έρευνα ήταν αυτό; Αυτή η τυχαιοποιημένη ελεγχόμενη μελέτη διερεύνησε αν η παροχή στους ανθρώπους οικονομικού κινήτρου για να χάσουν βάρος είχε οποιαδήποτε επίδραση στην 5 λίβρες διαφορά απώλειας βάρους βάρους. Αυτός ο τύπος μελέτης, στον οποίο οι συμμετέχοντες κατανέμονται τυχαία σε δύο ή περισσότερες ομάδες, με τουλάχιστον μία που δέχεται την παρέμβαση που δοκιμάζεται στην περίπτωση αυτή ένα οικονομικό κίνητρο και μία άλλη συγκριτική ή ομάδα ελέγχου που λαμβάνει τη συνήθη φροντίδα χωρίς την παρέμβαση, θεωρείται ο καλύτερος και πιο αξιόπιστος τρόπος μελέτης των επιπτώσεων των παρεμβάσεων.\nΕξαλείφει την πιθανότητα προκατάληψης και μπορεί επίσης να αξιολογήσει τις σχετικές επιπτώσεις των διαφόρων παρεμβάσεων. Οι συγγραφείς επισημαίνουν ότι η παχυσαρκία είναι ένα αυξανόμενο πρόβλημα και ότι οι τρέχουσες παρεμβάσεις απώλειας βάρους έχουν μόνο μέτρια επιτυχία βοηθώντας τους ανθρώπους να χάσουν βάρος και να τους κρατήσουν μακριά.\nΕπισημαίνουν επίσης ότι σε προηγούμενη μελέτη, η οποία εξέτασε τα οικονομικά κίνητρα για την απώλεια βάρους σε διάστημα 16 εβδομάδων, οι συμμετέχοντες ανέκτησαν ένα σημαντικό μέρος του χαμένου βάρους κατά την παρέμβαση. Στη μελέτη αυτή, το οικονομικό κίνητρο αυξήθηκε σε οκτώ μήνες, για να διαπιστωθεί εάν μια πιο μακροπρόθεσμη παρέμβαση θα ήταν πιο αποτελεσματική για την απώλεια βάρους και τη 5 λίβρες διαφορά απώλειας βάρους της.\nΟι ερευνητές δήλωσαν ότι χρησιμοποίησαν το οικονομικό κίνητρο με το οποίο τα 5 λίβρες διαφορά απώλειας βάρους τα χρήματα των συμμετεχόντων διακυβεύονται επειδή η «αποστροφή της απώλειας» η τάση των ανθρώπων να δίνουν μεγαλύτερη σημασία στις απώλειες από τα κέρδη θα αυξήσει την επίδραση του κινήτρου.\nΟι ερευνητές επίσης χαρακτήρισαν τις τελευταίες οκτώ εβδομάδες της μελέτης ως φάση "συντήρησης απώλειας βάρους" για κάποιους συμμετέχοντες, για να δουν αν αυτό το έκανε λιγότερο επαγρυπνοί για τον έλεγχο του βάρους τους από εκείνους που είδαν ολόκληρη τη μελέτη ως απώλεια βάρους πρόγραμμα. Τι ενέπνεε η έρευνα; Η δοκιμή διήρκεσε οκτώ μήνες και συνίστατο σε μια φάση απώλειας βάρους 24 εβδομάδων, κατά τη διάρκεια της οποίας όλοι οι συμμετέχοντες έλαβαν στόχο απώλειας βάρους 1 λίβρα την εβδομάδα, ακολουθούμενη από φάση συντήρησης οκτώ εβδομάδων.\nΟι ερευνητές στρατολόγησαν 66 Αμερικανούς ασθενείς από ένα ιατρικό κέντρο βετεράνων που ήταν όλοι παχύσαρκοι, με δείκτες μάζας σώματος BMI Οι συμμετέχοντες έπρεπε να πληρούν διάφορα κριτήρια επιλεξιμότητας, όπως η ηλικία μεταξύ 5 λίβρες διαφορά απώλειας βάρους και 70 ετών.\nΟι 66 βετεράνοι τοποθετήθηκαν τυχαία σε μία από τις τρεις ομάδες: Μια ομάδα συμμετείχε σε ένα πρόγραμμα παρακολούθησης βάρους, το οποίο περιελάμβανε μηνιαίες εξετάσεις και διαβουλεύσεις με έναν διαιτολόγο, στον οποίο συζητήθηκαν στρατηγικές απώλειας βάρους και στόχοι. Μια δεύτερη ομάδα που ονομάζεται DC1 συμμετείχε στο ίδιο πρόγραμμα, αλλά έλαβε επίσης ένα σχέδιο οικονομικών κινήτρων, στο οποίο βάζουν τα δικά τους χρήματα σε κίνδυνο αν δεν χάσουν βάρος.\nΖητήθηκε να αναφέρουν καθημερινά το βάρος τους με κείμενο. Αν ικανοποιήσουν την απώλεια βάρους στο τέλος του μήνα, θα αποκομίσουν πίσω την κατάθεσή τους, καθώς και τα αντίστοιχα κεφάλαια από τους ερευνητές.\nΌσοι δεν είχαν εκπληρώσει την απώλεια βάρους στόχου έχασαν την κατάθεση του μήνα. Μια τρίτη ομάδα που ονομάζεται DC2 συμμετείχε στο ίδιο πρόγραμμα παρακολούθησης βάρους και σχέδιο οικονομικών κινήτρων, αλλά τους είπαν ότι η περίοδος μετά από 24 εβδομάδες ήταν για "συντήρηση απώλειας βάρους" καμία άλλη διάκριση δεν έγινε στις άλλες δύο ομάδες.\nΟ στόχος ήταν να διαπιστωθεί εάν οι άνθρωποι προσπάθησαν λιγότερο να ελέγξουν το βάρος τους αν πίστευαν ότι είχαν περάσει το στάδιο απώλειας βάρους του προγράμματος και τώρα απλά διατηρούν το τρέχον βάρος τους.\nΣτην πρώτη φάση της δοκιμής, και οι τρεις ομάδες έλαβαν στόχο να χάσουν 24 κιλά τις πρώτες 24 εβδομάδες. Στη δεύτερη φάση, όσοι είχαν επιτύχει αυτόν τον στόχο θα μπορούσαν να επιλέξουν έναν στόχο να χάσουν 0, 0, 5 ή 1 λίβρα την εβδομάδα, ενώ άλλοι που δεν είχαν εκπληρώσει τον στόχο τους είχαν επαναφέρει τους στόχους απώλειας βάρους.\nΗ κατάθεση χρημάτων που είχαν καταπέσει από όσους δεν είχαν εκπληρώσει τους στόχους απώλειας βάρους συγκεντρώθηκαν και χωρίστηκαν εξίσου μεταξύ των συμμετεχόντων στο DC που είχαν χάσει 20 κιλά ή περισσότερα μέχρι το τέλος των 24 εβδομάδων.\nΟι ερευνητές μέτρησαν την απώλεια βάρους στο τέλος της δίκης των 32 εβδομάδων.\n🏥 Τα κίνητρα μετρητών για τη μελέτη της απώλειας βάρους\nΤο βάρος μετρήθηκε και πάλι 36 εβδομάδες μετά το πέρας της δοκιμής. Οι ερευνητές χρησιμοποίησαν πρότυπες στατιστικές μεθόδους για να αξιολογήσουν τις επιπτώσεις των παρεμβάσεων. Ποια ήταν τα βασικά αποτελέσματα; Οι ερευνητές διαπίστωσαν ότι: Στις 32 εβδομάδες, δεν υπήρχε διαφορά στην απώλεια βάρους μεταξύ των δύο ομάδων που έλαβαν οικονομικά κίνητρα για να χάσουν βάρος. Η μέση απώλεια βάρους ήταν 9, 65 λίβρες σε DC1 και 7, 75 λίβρες σε DC2 καμία σημαντική διαφορά μεταξύ των δύο.\nΟι ερευνητές, συνεπώς, συγκέντρωσαν μαζί τα αποτελέσματα και των δύο ομάδων DC. Οι συμμετέχοντες στο σχέδιο οικονομικών κινήτρων συγκεντρωτικά αποτελέσματα και των δύο ομάδων DC έχασαν σημαντικά μεγαλύτερη βαρύτητα από τους συμμετέχοντες στον έλεγχο.\nΠώς οι ερευνητές ερμήνευσαν τα αποτελέσματα; Οι ερευνητές λένε ότι αυτή είναι η πρώτη μελέτη που δείχνει ότι τα κίνητρα σύμβασης καταθέσεων μπορούν να βοηθήσουν τους ανθρώπους να 5 λίβρες διαφορά απώλειας βάρους με επιτυχία το βάρος τους για 32 εβδομάδες. Ωστόσο, το «ουσιαστικό» βάρος επανήλθε μόλις σταματήσει τα κίνητρα. Λένε ότι οι τεχνικές για την προώθηση της διατήρησης της απώλειας βάρους, όταν σταματήσουν τα οικονομικά κίνητρα είναι ένας σημαντικός τομέας έρευνας.\nΗ μελέτη είχε κάποιους περιορισμούς. Οι συμμετέχοντες ήταν κυρίως άντρες, οπότε δεν είναι σαφές εάν τα αποτελέσματα θα ήταν τα ίδια για τις γυναίκες. Ενώ η δοκιμή ήταν τυχαία, η οποία έπρεπε να εξισορροπήσει τις διαφορές μεταξύ των ομάδων, οι ερευνητές διαπίστωσαν σημαντικές διαφορές μεταξύ τους σε ορισμένες περιοχές.\nΓια παράδειγμα: Το μέσο εισόδημα στις ομάδες DC ήταν χαμηλότερο από αυτό της ομάδας ελέγχου. Ο βραχίονας DC1 περιείχε σημαντικά υψηλότερο ποσοστό καπνιστών.\nΟι συμμετέχοντες στην ομάδα DC2 αξιολόγησαν τη σημασία του ελέγχου βάρους χαμηλότερο από τις άλλες δύο ομάδες. Εκείνοι στο σκέλος DC1 βαθμολόγησαν την υγεία τους καλύτερα από τις άλλες δύο ομάδες. Ιδανικά, θα ήταν προτιμότερο οι ομάδες να είναι ισορροπημένες για τέτοια χαρακτηριστικά, τα οποία θα μπορούσαν ενδεχομένως να επηρεάσουν τα αποτελέσματα. Η μελέτη δεν μπορούσε επίσης να τυφλωθεί και οι συμμετέχοντες γνώριζαν εάν έλαβαν οικονομικό κίνητρο ή όχι. Οι ερευνητές προσπάθησαν να ελαχιστοποιήσουν την επίδραση ενός τέτοιου υψηλού ποσοστού εγκατάλειψης, προσαρμόζοντας έτσι στην ανάλυσή τους, υποθέτοντας ότι εκείνοι πώς να κάψετε ένα λιώσιμο κερί 5 λίβρες διαφορά απώλειας βάρους επέστρεψαν είχαν επιστρέψει στο βάρος τους κατά την έναρξη της μελέτης.\nΚάνοντας αυτό, θα ήταν πιθανότερο να υποτιμήσουν παρά να υπερεκτιμήσουν το αποτέλεσμα σε εκείνους που δεν επέστρεψαν. Αυτά τα ευρήματα θα παρουσιάζουν ενδιαφέρον για τους υπεύθυνους χάραξης πολιτικής.\nΤο ζήτημα του κατά πόσον ζητείται από τους ανθρώπους να παίξουν σε πιθανή απώλεια βάρους είναι ίσως ένα ζήτημα ηθικής που χρειάζεται περαιτέρω συζήτηση. Ανάλυση από τον Bazian.


La Culture En Rose Οινοποιία Διόνυσος, 2020, ΡΟΖΕ, 750ml, Ξηρός, Ποικιλία Μαυροφίλερο, Grenache Rouge - Winestation.gr\nLa Culture En Rose Οινοποιία Διόνυσος, 2020, ΡΟΖΕ, 750ml, Ξηρός, Ποικιλία Μαυροφίλερο, Grenache Rouge ποσότητα\nLa Culture En Rose Οινοποιία Διόνυσος\nΠαραγωγός: Οινοποιία Διόνυσος\nΤύπος: Ροζέ, ξηρός οίνος\nΠοικιλίες: Μαυροφίλερο, Grenache Rouge\nΠροέλευση: Κορινθία, Ελλάδα\nΤο παλ ροζ χρώμα αναδεικνύει τη λεπτότητα και τη φινέτσα του. Χρυσές χροιές δημιουργούν την αίσθηση της διαφάνειας και της απλότητας. Δυναμική και κομψή μύτη συνδυάζει πληθωρικό αρωματικό πλούτο λουλουδιών, τριαντάφυλλου και λεμονανθού.\nΗ δομή στον ουρανίσκο είναι συμπαγής και έντονη. Συνδυάζει τη φινέτσα των δύο ποικιλιών, τη στρογγυλάδα και την τραγανή φρουτώδη φρεσκάδα. Ισορροπημένη οξύτητα και ευχάριστο μακρύ τελείωμα. Ψάρια, γαρίδες, καραβίδες, στην σχάρα ή στο grill, αστακομακαρονάδες, θαλασσινά, λευκά κρέατα, καθώς και τυριά με ήπια γεύση. Τέλειος συνδυασμός με φράουλες για τελείωμα.\nH “ΔIONYΣOΣ A.B.E.E.” είναι μια ελληνική εταιρεία με παράδοση και τεχνογνωσία απο το 1936 στη παραγωγή εκλεκτών ελληνικών κρασιών. “Ποιότητα και Eξυπηρέτηση” ήταν τα λόγια των δύο ιδρυτών της Aσημάκη Kουτσούρου και Στυλιανού Γκίκα .Σήμερα η εταιρεία έχει αποκτήσει την εμπειρία εκείνη που τη βοηθάει να ανταποκριθεί στις απαιτήσεις της εγχώριας αγοράς καθώς και του εξωτερικού. Διατηρώντας τα ίδια πάντα υψηλά ποιοτικά επίπεδα, οι οινολόγοι επιλέγουν τις καλύτερες ποικιλίες σταφυλιών στην Eλλάδα.\nH επεξεργασία τους γίνεται στις τελευταίας τεχνολογίας εγκαταστάσεις της εταιρείας στο Λέχαιο Kορινθίας, με συνεχή έλεγχο σε όλα τα στάδια της οινοποίησης.\nΚατηγορία: Ροζέ Ετικέτες: 2020, Grenache rouge, La Culture En Rose, Κορινθία, μαυροφιλερο, Ξηρός, Οινοποιία Διόνυσος


Σάββας Παντελίδης: Η αθόρυβη επιτυχία και το δύσκολο φινάλε\nΆνθρωπος ειλικρινής και με μπέσα. Ένας προπονητής που δεν κρύφθηκε πίσω από τους παίκτες του, βγήκε μπροστά παραδέχθηκε το λάθος του και έκανε αυτό που θεώρησε σωστό. Ο Σάββας Παντελίδης παραιτήθηκε από τη τεχνική ηγεσία του Άρη αφήνοντας μια γλυκόπικρη γεύση στην οικογένεια των «κιτρίνων».\nΗ πορεία της ομάδας υπό τις οδηγίες του είχε ένταση, πολλά σκαμπανεβάσματα, δάκρυα λύπης και χαράς και ένα ευρωπαϊκό εισιτήριο. Γνώρισε την αμφισβήτηση αλλά και την αποθέωση. Έζησε το όνειρο μέσα από τον εφιάλτη και όταν είδε ότι οι συνθήκες υπερβαίνουν τη δική του λογική αποφάσισε να πει αντίο.\nΞεκίνημα με ελπίδες\nΤο project του Πάκο Ερέρα δε λειτούργησε και ο Έλληνας τεχνικός κλήθηκε να «βγάλει τα κάστανα από τη φωτιά». Ανέλαβε τις τύχες του συλλόγου τον Νοέμβριο. Βρήκε ένα σύνολο με ταλέντο, ποιότητα, ικανότητες από τη μέση και μπροστά αλλά με προβλήματα στην άμυνα.\nΔούλεψε σκληρά και στην πρώτη του δοκιμασία τα πήγε περίφημα. Ο Άρης ταξίδευε στην Κρήτη για να αντιμετωπίσει τον ΟΦΗ. Οι Κρητικοί είχαν το προβάδισμα και οι «κίτρινοι» έχαναν τις ευκαιρίες. Σίγουρα καταρράστηκε πολλές φορές τα δοκάρια ή την ατυχία του εκείνο το βράδυ. Δε το έδειξε ποτέ, όμως.\nΈμεινε εκεί ήρεμος και ενώ όλοι πίσω του πετούσαν μπουκάλια, έβριζαν και δε μπορούσαν να κατανοήσουν γιατί το πλεκτό δεν κουνιέται, αυτός έδινε οδηγίες στους παίκτες του. Λειτούργησε έξυπνα και μεθοδικά και έφυγε με ένα σπουδαίο διπλό στις βαλίτσες του.\nΗ αμφισβήτηση δεν άργησε\nΓρήγορα οι συνθήκες άλλαξαν. Οι ήττες από Ατρόμητο και Παναιτωλικό σε συνδυασμό με την κακή αγωνιστική εικόνα της ομάδας έφεραν σύννεφα. Η νέα απώλεια βαθμών στο ματς με το Λεβαδειακό του έμαθε πόσο δύσκολο είναι να βρίσκεται στην άκρη του «κίτρινου» πάγκου.\nΗ πίεση και οι απαιτήσεις είναι υψηλές και η αμφισβήτηση κάτι παραπάνω από σίγουρη. Μπορεί οι παίκτες να είχαν μερίδιο ευθύνης αφού κάποια από τα λάθη τους δεν τα συναντάς ούτε στα καθιερωμένα διπλά στις γειτονιές αλλά ως «αφεντικό» το κλίμα βάραινε για εκείνον περισσότερο. Έκλεισε τα αυτιά του και συνέχισε να δουλεύει ακόμη πιο σκληρά.\nΟ διακόπτης γύρισε\nΤο φινάλε της περσινής αγωνιστικής περιόδου ήταν ιδανικό για τον Άρη. Η εκτός έδρας αναμέτρηση στην Ξάνθη έγινε το έναυσμα μιας πορείας που ικανοποίησε κάθε φίλαθλο και δικαίωσε τον Παντελίδη.\nΗ ομάδα βρήκε τα πατήματα της και τα αποτελέσματα ήρθαν. Οι «κίτρινοι» έμειναν αήττητοι για έξι συνεχόμενα παιχνίδια και με εξαίρεση τη βαριά ήττα από τον Ολυμπιακό στο «Γ. Καραϊσκάκης» έπαιξαν ελκυστικό ποδόσφαιρο κερδίζοντας δίκαια την επιστροφή τους στα ευρωπαϊκά σαλόνια και την αποθέωση από την κερκίδα.\nΤο όνειρο έσβησε νωρίς\nΗ ευρωπαϊκή πορεία του Άρη έληξε στην προκριματική φάση του Europa League. Ήταν δίκαιο και άδικο συνάμα. Στα δύο παιχνίδια με τη Μόλντε οι «κίτρινοι» μπηκαν μόνο για 90΄στο χορτάρι αποδεικνύοντας ότι η συγκέντρωση στο «τώρα» είναι ο πιο σημαντικός παράγοντας για να πάρεις ένα παιχνίδι.\nΤο ταξίδι στη Νορβηγία μετατράπηκε σε εφιάλτη. Ο Έλληνας τεχνικός είδε τους παίκτες του να κάνουν παιδαριώδη λάθη, να μην έχουν ψυχή και πάθος και να ηττώνται με το βαρύ 3-0 από μια ομάδα που δεν ήταν ανώτερη.\nΑκόμη και τότε ο Σάββας βγήκε μπροστά και ήταν σίγουρος ότι το αποτέλεσμα θα ανατραπεί. Στην εβδομάδα που μεσολάβησε ως τη ρεβάνς και ενώ το κλίμα είχε στραβώσει φρόντισε να «φυτέψει» στο κεφάλι των παικτών του ότι η κατάσταση μπορεί να αλλάξει, σίγουρα δύσκολα, αλλά το 3-0 θα μπορούσε να ανατραπεί.\nΌταν ο Άρης βγήκε στο χορτάρι άγγιξε το θαύμα. Ένταση, πάθος, δύναμη και θέληση ήταν έκδηλα στο παιχνίδι του. Μπήκε αποφασισμένος να κερδίσει και βρέθηκε μια ανάσα από τη μεγάλη ανατροπή. Μπορεί μια αδράνεια της άμυνας να «γκρέμισε» το όνειρο αλλά το ασφυκτικά γεμάτο «Κλεάνθης Βικελίδης» αποθέωσε τους παίκτες του και αισθάνθηκε σίγουρο ό,τι κάτι καλό θα συμβεί.\nΟ πειθαρχημένος και πάντα ήρεμος Σάββας Παντελίδης λύγισε. Βγήκε από τον όρο «προπονητής» και λειτούργησε ως άνθρωπος που έβλεπε την ομάδα του να αγγίζει ένα ποδοσφαιρικό θαύμα. Τα δάκρυα στα μάτια ήταν κάτι παραπάνω από λογικό. Έβγαλε την ένταση και την πίεση που είχε και έγινε εκφραστής του συναισθήματος που κυριαρχούσε στην εξέδρα.\nΗ εκκίνηση στο φετινό πρωτάθλημα είναι απογοητευτική. Η ομάδα δείχνει να έχει χάσει το σφυγμό της. Η ισοπαλία με τον ΟΦΗ στην πρεμιέρα και η εκτός έδρας ήττα στο Βόλο έφερε τον 54χρονο προπονητή στην πόρτα της εξόδου μετά από δική του απόφαση. Μια ενέργεια που φαίνεται πως είχε σκεφτεί πολύ καλά πιο πριν. Ο Παντελίδης αποχαιρέτησε το σύλλογο έχοντας καθίσει 27 φορές στον πάγκο και μετρώντας 12 νίκες, έξι ισοπαλίες και εννέα ήττες.\nΗ θητεία του Σάββα Παντελίδη στον πάγκο του Άρη κρίνεται επιτυχημένη. Το πλάνο που είχε στο μυαλό του λειτούργησε. Η ομάδα άλλαξε, έπαιξε ελκυστικό ποδόσφαιρο, κέρδισε το χειροκρότητα και την έξοδο της στις ευρωπαϊκές διοργανώσεις. Φυσικά, έκανε και εκείνος λάθη και επιλογές παικτών που δε βγήκαν (π.χ. Τόνσο) αλλά παρέμεινε «κύριος» ως το φινάλε.\nΟ Άρης έχει τον τρόπο του με τον Παντελίδη


Πώς να συνδέσετε το Windows 10 Laptop με την τηλεόραση ή τον προβολέα - atmet.org\nΠώς να συνδέσετε το Windows 10 Laptop με την τηλεόραση ή τον προβολέα\nΗ σύνδεση ενός φορητού υπολογιστή Microsoft Windows 10 σε μια τηλεόραση ή προβολέα είναι ίσως το # 1 πράγμα που έχω να αντιμετωπίσω στον εταιρικό κόσμο της πληροφορικής. Παίρνω πάντα κλήσεις από τους λαούς που είναι έτοιμοι να αρχίσουν μια παρουσίαση σε μια αίθουσα συνεδριάσεων και δεν έχουν τίποτα άλλο παρά πρόβλημα να πάρει το laptop τους εργασίας με μια τηλεόραση ή προβολέα. Έτσι, σκέφτηκα ότι θα γράψω γι 'αυτό.\nΕάν διαθέτετε θύρα HDMI στο φορητό σας υπολογιστή, συνήθως μπορείτε να χρησιμοποιήσετε ένα τυπικό καλώδιο HDMI για να συνδέσετε το φορητό σας υπολογιστή απευθείας με την τηλεόραση ή τον προβολέα θύρας HDMI.\nΠολλές μάρκες φορητών υπολογιστών, όπως η Lenovo, η Microsoft Surface και η Dell, διαθέτουν μια θύρα mini DisplayPort. Μπορείτε να χρησιμοποιήσετε ένα καλώδιο mini-DisplayPort σε HDMI ή έναν προσαρμογέα mini-DisplayPort με καλώδιο HDMI για να συνδέσετε τον εξοπλισμό σας.\nΕάν ο φορητός υπολογιστής σας διαθέτει θύρα VGA, θα χρειαστεί να χρησιμοποιήσετε ένα καλώδιο VGA για να το συνδέσετε σε μια θύρα VGA στην τηλεόραση. Το VGA δεν είναι συμβατό με HDMI, οπότε αν θέλετε να χρησιμοποιήσετε μια θύρα VGA στο φορητό υπολογιστή με θύρα HDMI στην τηλεόραση, θα χρειαστείτε μετατροπέα.\nΛειτουργία προβολής των Windows\nΜόλις συνδεθείτε φυσικά, κρατήστε πατημένο το πλήκτρο Windows στο πληκτρολόγιό σας και πατήστε το πλήκτρο " P " για να μεταβείτε στα Windows στην επιθυμητή ρύθμιση (ή αυτή που λειτουργεί). Επιλέξτε μεταξύ " Μόνο υπολογιστής ", "Διπλότυπο", "Εκτεταμένο" ή " Μόνο προβολέας ".\nΟρισμένοι φορητοί υπολογιστές ίσως απαιτήσουν να κρατήσετε πατημένο ένα πλήκτρο λειτουργίας (fn) και πατήστε ένα πλήκτρο που αλλάζει τη θύρα οθόνης που χρησιμοποιείται στο φορητό υπολογιστή.\nΣε πολλές περιπτώσεις, μπορείτε να συνδέσετε το φορητό υπολογιστή Windows 10 σε μια τηλεόραση ή προβολέα ασύρματα χρησιμοποιώντας το Miracast. Θα πρέπει να ελέγξετε την τεκμηρίωση του εξοπλισμού για να δείτε εάν υποστηρίζει το Miracast.\nΣε περιπτώσεις όπου χρησιμοποιείτε μια μη έξυπνη τηλεόραση ή προβολέα που δεν υποστηρίζει το Miracast, μπορείτε να συνδέσετε έναν προσαρμογέα ή κιβώτιο που υποστηρίζει το Miracast στη θύρα HDMI της τηλεόρασης ή του προβολέα. Οι συνήθεις συσκευές είναι ο προσαρμογέας ασύρματης οθόνης της Microsoft, το ροκ ροκ ή το Chromecast.\nΑκολουθήστε τα παρακάτω βήματα για να συνδεθείτε ασύρματα:\nΒεβαιωθείτε ότι η τηλεόραση, ο προβολέας ή άλλη συσκευή Miracast είναι συνδεδεμένη στο ίδιο δίκτυο Wi-Fi με το φορητό σας υπολογιστή.\nΡυθμίστε τη συσκευή ώστε να λαμβάνει σήμα Miracast. Αυτές οι οδηγίες ενδέχεται να διαφέρουν ανάλογα με τη συσκευή. Ελέγξτε την τεκμηρίωση του κατασκευαστή για βήματα. (Σε πολλές περιπτώσεις είναι αυτόματη και δεν απαιτούνται βήματα) .\nΚρατήστε το πλήκτρο των Windows και πατήστε " P " στο φορητό σας υπολογιστή.\nΘα πρέπει να εμφανίζεται ένα μενού όπου μπορείτε να επιλέξετε " Σύνδεση σε ασύρματη οθόνη ". Επιλέξτε αυτήν την επιλογή.\nΤα Windows 10 θα σαρώσουν τις υποστηριζόμενες συσκευές στις οποίες μπορείτε να συνδεθείτε. Επιλέξτε το μόλις εμφανιστεί, και είστε μακριά και καθρεφτίζοντας!\nΔεν εμφανίζεται τίποτα στην τηλεόραση ή τον προβολέα\nΕάν δεν εμφανίζεται τίποτα όταν συνδέετε τα πάντα, δείτε μερικά κοινά πράγματα που μπορείτε να κάνετε για να τα διορθώσετε.\nΒεβαιωθείτε ότι η σωστή ρύθμιση εισόδου έχει ρυθμιστεί στη σωστή επιλογή στον προβολέα ή στην τηλεόραση. Συνήθως υπάρχει ένα κουμπί " Είσοδος " στο τηλεχειριστήριο ή στην ίδια τη μονάδα που θα το αλλάζει μεταξύ κάθε εισόδου.\nΕπιλέξτε " Έναρξη "> " Τερματισμός λειτουργίας " και απενεργοποιήστε εντελώς.\nΒεβαιωθείτε ότι το καλώδιο είναι συνδεδεμένο μεταξύ του φορητού υπολογιστή και της οθόνης / προβολέα και η οθόνη / προβολέας είναι ενεργοποιημένη.\nΤροφοδοτήστε το φορητό υπολογιστή ξανά.\nΕνημέρωση προγραμμάτων οδήγησης οθόνης\nΑυτό είναι κοινό, ειδικά με φορητούς υπολογιστές της Lenovo. Επισκεφτείτε τον ιστότοπο για τον κατασκευαστή του συγκεκριμένου φορητού υπολογιστή σας και δείτε εάν υπάρχουν διαθέσιμα νεότερα προγράμματα οδήγησης οθόνης. Σε ορισμένες περιπτώσεις, το φορητό σας υπολογιστή μπορεί να έχει κάποιο είδος λογισμικού ενημέρωσης προγράμματος οδήγησης, το οποίο θα υπολογίσει αυτόματα αυτό για εσάς.\nΕίναι μια σπάνια λύση αυτές τις μέρες, αλλά ακόμα μια λύση για ορισμένους φορητούς υπολογιστές. Επισκεφθείτε τον ιστότοπο του κατασκευαστή του φορητού υπολογιστή σας και δείτε αν υπάρχει ενημερωμένο BIOS για το μοντέλο σας.\nΑς ελπίσουμε ότι, με τις παραπάνω πληροφορίες, είστε έτοιμοι και τρέχετε με το laptop σας Windows 10 που αντικατοπτρίζεται σε τηλεόραση ή προβολέα. Εάν εξακολουθείτε να έχετε προβλήματα ή έχετε περισσότερες προτάσεις, αφήστε ένα σχόλιο.